İyunun 15-də Ulu Öndər Heydər Əliyevin respublika rəhbərliyinə qayıdışı xalqımız tərəfindən böyük təntənə ilə qeyd olunur. Heydər Əliyevin qayıdışı yolunda fəal mübarizə aparmış dəyərli ziyalılardan biri professor Murtuz Ələsgərov olmuşdur.\nGörkəmli alim, dövlət xadimi və böyük ziyalı Murtuz Ələsgərovun adı müasir Azərbaycan tarixinə parlaq hərflərlə yazılmışdır. O, hüquq elmləri doktoru, professor, Azərbaycanın əməkdar hüquqşünası kimi yüksək titullara gərgin zəhməti sayəsində nail olmuşdu.\n1945-ci ildə Azərbaycan Dövlət Universitetinin (indiki Bakı Dövlət Universiteti) Hüquq Fakültəsinə daxil olan Murtuz Ələsgərov onu 1950-ci ildə fərqlənmə diplomu ilə bitirmişdir. SSRİ Elmlər Akademiyası Dövlət və Hüquq İnstitutunda “İranın işlərinə müdaxilə beynəlxalq hüququn aşkar şəkildə pozulmasıdır” mövzusunda dissertasiya işini uğurla müdafiə edərək 1953-cü ildə hüquq elmləri namizədi elmi dərəcəsi almışdır.\n1954-cü ildə Murtuz Ələsgərov fəaliyyətini Bakı Dövlət Universitetinin Hüquq fakültəsində Dövlət hüququ kafedrasında baş müəllim kimi davam etdirdi. 1956-cı ildə dosent vəzifəsinə təyin edildi, bir il sonra Beynəlxalq Hüquq kafedrasının müdiri seçildi. Murtuz Ələsgərov bu vəzifədə səkkiz il çalışdı. 1965-ci ildə isə ömrünün sonuna qədər uğurla çalışdığı Dövlət hüququ kafedrasının müdiri seçildi. 1968-ci ildə Azərbaycan Dövlət Universitetində “SSRİ-nin Asiya və Afrikanın gənc müstəqil dövlətləri ilə beynəlxalq hüquq sahəsində əlaqələri” mövzusunda doktorluq dissertasiyasını müdafiə edən Murtuz Ələsgərov hüquq elmləri doktoru elmi dərəcəsini aldı. O, bu sahədə ilk azərbaycanlı beynəlxalq hüquq professoru oldu. Hüquq elmləri doktoru, professor Murtuz Ələsgərov universitetlər üçün “Siyasi nəzəriyyələr tarixi” dərsliyinin həmmüəllifidir və 1965-ci ildə Moskvada nəşr olunmuş və 1971-ci ildə yenidən çap olunmuş “Azərbaycanda siyasi nəzəriyyələr” bölməsinin müəllifidir. “SSRİ-də milli dövlət quruluşu” (Moskva, 1982) adlı monoqrafiyaya daxil olan Azərbaycanın milli dövlət quruluşu hissəsinin müəllifi də Murtuz müəllimdir. Eyni zamanda, o, 1970-ci ildən Baş Prokurorluğun, Ədliyyə Nazirliyinin və Azərbaycan Respublikası Ali Məhkəməsinin elmi-məsləhət şuralarının üzvü olmuşdur.\nProfessor Murtuz Ələsgərov beynəlxalq və konstitusiya hüququ sahəsində nüfuzlu mütəxəssis kimi tanınmışdır. Onun bütün elmi-pedaqoji fəaliyyəti Bakı Dövlət Universiteti ilə bağlıdır. Murtuz Ələsgərovun rəhbərliyi altında hüquq elmini inkişaf etdirmək üçün hazırlanmış onlarla kitab, elmi məqalə və monoqrafiya nəşr olunmuşdur. O, monoqrafiyalar, dərsliklər və dərs vəsaitləri daxil olmaqla 200-dən çox elmi əsərin müəllifidir. Professor M.Ələsgərov bütöv bir elmi məktəb yaradaraq minlərlə ixtisaslı hüquqşünasın yetişdirilməsinə böyük töhfə vermiş, böyük hüquqşünaslar ordusu tərbiyə etmişdir. Bir çox gənc alim onun rəhbərliyi altında elmi dərəcə almışdır. Murtuz müəllim yarım əsrdən artıq bir dövrü əhatə edən çoxşaxəli fəaliyyəti ilə Azərbaycan elminin və təhsilinin inkişafına layiqli töhfə vermişdir.\nMurtuz Ələsgərov təbiətən dürüst, fədakar, ədalətli və cəsarətli insan idi, ədalət və qanunun müdafiəsində həmişə prinsipial mövqe nümayiş etdirirdi. Murtuz müəllim güclü dövlətə, cəmiyyətin rifahına, təhsilin inkişafına və ədalətin təntənəsinə nail olmağı öz vəzifəsi kimi görürdü. O daim qanunçuluğun zəfər çalmasına səy göstərmiş və daşıdığı vəzifələrin öhdəsindən layiqincə gəlmişdir. Onun həyat prinsiplərinin mənasını və təməlini qanunun keşiyində durmaq təşkil edirdi.\nMurtuz Ələsgərov Azərbaycanın dövlət müstəqilliyinin bərpası və möhkəmləndirilməsi dövrünün tale yüklü hadisələrinin fəal iştirakçısı kimi həmişə respublikanın ərazi bütövlüyü və suverenliyi uğrunda mübarizədə qətiyyət və əzmkarlıq nümayiş etdirərək həqiqi vətəndaş mövqeyi göstərmişdir. O, Yeni Azərbaycan Partiyası Sədrinin müavini olaraq genişmiqyaslı siyasi fəaliyyətlə məşğul olmuşdur.\nMurtuz Ələsgərov 16 oktyabr 1996-cı ildə Milli Məclisin sədri seçilmiş və 2005-ci ilin dekabrına qədər müstəqil Azərbaycan Respublikasının qanunverici orqanına uğurla rəhbərlik etmişdir.\nMurtuz Ələsgərovun ömür yolunun ən şanlı səhifələri Ulu Öndər Heydər Əliyevin Azərbaycanda siyasi hakimiyyətə qayıtması uğrunda mübarizədə fəal iştirakı ilə bağlıdır. Murtuz müəllim alimə xas analitik düşüncəsi ilə dərk edirdi ki, Heydər Əliyev hakimiyyətə gəlmədən müstəqilliyinin möhkəmləndirilməsi ilə bağlı taleyüklü problemləri həll etmək mümkün olmayacaqdır.\nO dövrdə respublikada milli-azadlıq hərəkatı genişlənirdı, istiqlal ideyaları ictimaiyyətin düşüncələrinə hakim kəsilmişdi, O vaxtkı adı ilə Azərbaycan Dövlət Universiteti bu mübarizənin mərkəzlərindən biri idi. Murtuz müəllim universitetin kafedra müdiri, elmlər doktoru kimi cəmiyyətdə böyük nüfuza malik idi. O, çoxlu çıxışlar edir, qəzetlərdə məqalələr yazırdı.\n1990-cı illərin əvvəllərində Ayaz Mütəllibovun, sonra Əbülfəz Elçibəyin hakimiyyəti dövründə Murtuz Ələsgərov Heydər Əliyevə dəstək mitinqlərinin əsas təşkilatçılarından və ən fəal iştirakçılarından biri idi. Heydər Əliyevə dəstək mitinqləri Bakı Dövlət Universitetinin qarşısında, daha sonra parlamentin qarşısındakı meydanda keçirilirdi. 1992-ci ildə Murtuz Ələsgərov tərəfdaşları ilə birlikdə prezidentliyə namizədlərin yaş məhdudiyyətinin (65 yaş) ləğvi uğrunda mübarizənin ön sıralarında idi. Bu müddəa 1990-cı ildə keçirilən prezident seçkiləri zamanı tətbiq olunmuşdu, Əliyev tərəfdarlarının bütün səylərinə baxmayaraq, bu hüquqa zidd, məhdudlaşdırıcı normanı ləğv etmədilər.\nMurtuz Ələsgərov əliyevçi əqidədaşları ilə birlikdə hər hansı təhlükədən çəkinmədən bu tədbirləri təşkil edirdi. Qocaman professor Heydər Əliyevə dəstək mitinqlərində xüsusilə ürəkdən iştirak edir, bütün gücünü bu ülvi amalın gerçəkləşdirilməsinə yönəldirdi. Halbuki o dövrdə əliyevçi ziyalıların təhlükəsizliyinə heç bir təminat yox idi. Onların gücü Ulu Öndərə inamında və sevgisində idi.\n1990-cı ilin payızında Heydər Əliyevin Azərbaycana gəlişindən dərhal sonra Murtuz Ələsgərov bir neçə əqidədaşı ilə onu Naxçıvanda ziyarət etmişdi. Heydər Əliyev artıq deputatlığa namizəd göstərilmişdi və Murtuz müəllimin də öz namizədliyini Naxçıvandan irəli sürməsində israr edirdi. Murtuz Ələsgərov muxtar respublikada qeydiyyatdan keçməyə çalışsa da, AXC üzvləri onun namizədliyi ətrafında çirkin hay-küyə başladılar. Buna görə də Murtuz müəllim namizədliyini Bakının Nərimanov rayonundan verdi. Sözsüz ki, uğurlu seçki kampaniyasına baxmayaraq, saxtakarlıq nəticəsində o vaxtkı rəhbərliyin namizədi “seçildi”. Murtuz Ələsgərov 5 ildən sonra millət vəkili oldu.\nƏliyevçi ziyalılar tez-tez Naxçıvana gedərək Heydər Əliyevin hakimiyyətə qayıtması, ölkəni çətin vəziyyətdən çıxarması üçün səy göstərirdilər. AXC-nin hakimiyyətə gəlişindən sonra Heydər Əliyev tərəfdarlarının partiya yaratması fikri irəli sürüldü. Yeni Azərbaycan Partiyası yaradıldıqdan sonra onun təşkilatlanması üçün gərgin işə başlandı. O günlərdə və aylarda Murtuz Ələsgərov həmkarları ilə birlikdə coşğun fəaliyyət göstərir, qəzetlərdə Heydər Əliyevin siyasi hakimiyyətə qayıtması fikrini dəstəkləyən müsahibələr verirdi. Və… 15 dekabr 1992-ci ildə ona qarşı əsl zorakılıq aktı törədildi. Ölkənin məşhur ziyalısı olan qocaman professor vəhşicəsinə hücuma məruz qaldı. İsgəndər Həmidovun qoçuları Murtuz müəllimə ağır zərbələr endirdilər.Onun ayağı bir neçə yerdən qırıldı, altı ay gipsdə qaldı. Sadiq silahdaşına hücum xəbəri Heydər Əliyevə çox pis təsir etdi. Murtuz müəllim xəstəxanada olanda Ulu Öndər daim onun səhhəti ilə maraqlanırdı. 1993-cü ilin fevralında bir neçə günlüyə Bakıya gələn Heydər Əliyev dostunu ziyarət etdi.\nBir neçə aydan sonra, 1993-cü ilin məlum iyun hadisələri baş verdi. Qan töküldü, ölkə vətəndaş müharibəsi təhlükəsi ilə qarşılaşdı. Xoşbəxtlikdən, xalqın iradəsi ilə geri dönən Heydər Əliyev Murtuz müəllimin əvvəlcədən düşündüyü kimi uçuruma gedən qatarı son anda saxlaya bildi.\nQeyd olunduğu kimi, Ulu Öndər Heydər Əliyevin respublika rəhbərliyinə qayıdışından sonra Murtuz müəllim BDU-nun rektoru kimi məhsuldar fəaliyyət göstərdi. M.Ələsgərov BDU-nun rektoru kimi təhsilimizin flaqmanının inkişafında yeni səhifə açmışdır. Onun Bakı Dövlət Universitetində rektor olduğu illərdə bu ali təhsil ocağının tədris sistemində mühüm müsbət dəyişikliklərə başlandı. Rektor M.Ələsgərov universitetdə geniş islahatlar həyata keçirdi. Müəllimlərin əmək haqqlarını xeyli artırıldı. Ödənişli təhsil alan tələbələrdən əldə olunan vəsaitin xeyli hissəsi əmək haqqlarına əlavələrə yönəldildi. Axşam şöbəsi tamamilə ləğv olundu. Bu müddət ərzində universitetin beynəlxalq nüfuzu artmış, elmi konfrans və simpozium işindəki elmi və pedaqoji kadrların keyfiyyəti artmış, xarici ölkələrin qabaqcıl təhsil müəssisələri ilə əlaqələr yeni səviyyəyə qaldırılmışdı.\nİctimai xadim kimi Murtuz Ələsgərov demokratik hüquqi islahatların həyata keçirilməsində və qanun yaradıcılığı prosesində fəal iştirak etmişdir. O, birinci çağırış Milli Məclisin deputatı olaraq qanunvericilik fəaliyyətinin gücləndirilməsinə kömək etmiş və 16 oktyabr 1996-cı ildə Milli Məclisin sədri seçilmişdir.\n1996-cı ildə parlamentin sədri vəzifəsinə namizəd müəyyənləşdirilərkən Heydər Əliyev artıq komandasının üzvlərindən kimin nəyə qadir olduğunu yaxşı bilirdi. Ulu Öndər YAP-ın çoxluq təşkil etdiyi Milli Məclisin sədri vəzifəsinə ən layiqli namizəd kimi məhz Murtuz Ələsgərovu görürdü. Murtuz müəllim əvvəlcə namizədliyinə tərəddüd etsə də, bu şərəfli və məsuliyyətli vəzifənin öhdəsindən layiqincə gəldi. Müstəqil Azərbaycan dövlətinin qanunvericilik bazasının yaradılmasına praktik olaraq yenidən başlandı. 2000-ci ildə bir daha parlamentin başçısı vəzifəsinə seçilən Murtuz Ələsgərov parlamentarizm ənənələrinin möhkəmləndirilməsinə, Azərbaycan dövlətinin təməlinin dayandığı hüquqi bazanın daha da gücləndirilməsinə layiqli töhfə verdi. 1996-2005-ci illərdə Murtuz Ələsgərovun rəhbərliyi ilə parlament 2 mindən çox qanun və məcəllə qəbul etdi, əksər beynəlxalq konvensiyalara qoşuldu, parlamentlərarası əməkdaşlığı genişləndirdi.\nO, Azərbaycan dövlətinin müstəqilliyinin möhkəmləndirilməsində, bütövlüyünün təmin olunmasında, bütün ölkədə genişmiqyaslı islahatların həyata keçirilməsi üçün hüquqi zəmin yaradılmasında fəal rol oynadı. Müstəqil Azərbaycan Respublikasının ilk Konstitusiyasının hazırlanmasında, bir çox qanun və qanunvericilik aktlarının bilavasitə hazırlanması və qəbul edilməsi daxil olmaqla hüququn aliliyinin təmin edilməsində onun xidmətləri əvəzsizdir.\n1998-ci ildə Azərbaycan Prezidenti Heydər Əliyevin fərmanı ilə Murtuz Ələsgərov “İstiqlal” ordeni ilə təltif edilmişdir.\nBu gün Azərbaycan güclü qanunvericilik bazasına və dinamik iqtisadiyyata malik güclü regional dövlətdir. Məhz Murtuz Ələsgərov kimi insanlar bu günümüzə çata bilməyimiz üçün əllərindən gələni etmişlər. Onlar bu gün uğrunda mübarizə aparmış, yorulmadan çalışmışlar və buna görə xalqımız onların xatirəsini dərin ehtiramla yad edir.\nBakı Dövldət Universitetinin dosenti\nKonstitusiya hüququ üzrə ekspert.\n← 13 deputat əlilliklə bağlı yeni qanuna səs vermədi\nAysel Əlizadə ilə Şahbaz Xuduoğlu arasında qalmaqal: Hamımızı çox yaxşı tanıyırlar… →


Mərkəzi Elmi Kitabxanada 500 ilə yaxın yaşı olan nadir nəşr saxlanılır - Yeni Gəncə\nMərkəzi Elmi Kitabxanada 500 ilə yaxın yaşı olan nadir nəşr saxlanılır\nmüəllif Nurlana Həbibova 01/02/2021\nAMEA Mərkəzi Elmi Kitabxanasında 500 ilə yaxın yaşı olan nadir nəşr saxlanılır.\nKitabxanadan Trend-ə verilən məlumata görə, 98 il əvvəl Azərbaycanın görkəmli ziyalıları Nəriman Nərimanov, Əbdürrəhim bəy Haqverdiyev, Tağı Şahbazi, Hənəfi Zeynallı və digərlərinin təşəbbüsü ilə yaradılır. Həmin illərdə fondunda 430 nüsxə kitab, 1200 nüsxə qiymətli əlyazma və 1 oxu zalı var idi. Bu gün isə bura 1 milyon 330 mindən çox kitab, 14 oxu zalı, avtomatik qeydiyyat avadanlıqları, elektron kataloqlar, sistemləşdirmə avadanlıqları və istirahət guşələri ilə təmin olunub.\nKitabxananın Nadir kitablar fondunda 1998-ci ildən bu yana tarixi əhəmiyyətli elmi nəşrlər, nadir və qiymətli kitablar saxlanılır. Nadir kitab fondunda mühafizə olunan kitablar əsasən ingilis, alman, fransız, ispan, italyan və latın dillərindədir.\nHəmin nəşrlərdən biri də 1533-cü ildə çap olunmuş qədim romalılar, onların yaşayış tərzi, mədəniyyəti haqqında olan Flavius Blondus adlı alimin kitabıdır.\nAzərbaycanda ilk: Gəncədə şəhidlərə həsr edilən sayt yaradılıb


Bu ilin II rübündə Azərbaycan Dövlət Neft Şirkəti (SOCAR) tərəfindən “Azəri-Çıraq-Günəşli” yataqlar bloku üzrə mənfəət nefti də daxil olmaqla 4 911,586 min ton xam neft, 172,292 mln. kubmetr təbii qaz, 604,6 min tondan artıq neft və neft kimya məhsulları ixrac edilib.\nREAL-ın “Report”a istinadən məlumatına əsasən, verdiyi xəbərə görə, xam neftin ixracında azalma müşahidə edilsə də, neft və neft kimya məhsullarının ixracında 48% artım qeydə alınıb. Bildirilib ki, bu isə xam neftin və qazın ixracında azalmaya səbəb olan amillərdən birinin də daha çox məhsulun emala yönəlməsi olduğunu göstərir.\nDövr ərzində ölkədən 2 421,574 mln. kubmetr təbii qaz ixrac edilib. Qeyd edilib ki, təbii qazın ixracında Cənub Qaz Dəhlizinin işə düşməsi ilə əlaqədar olan artım ötən ilin müvafiq dövrünə nisbətən, təqribən, 37% təşkil edib.\nQeyd edək ki, cari ilin I rübündə SOCAR tərəfindən 5,790 mln. tona yaxın xam neft ixrac olunub, qaz ixracı ölkə üzrə artaraq 3,2 mlrd. kubmetr təşkil edib. Neft və neft-kimya məhsullarının ixracı yanvar-mart aylarında, təqribən, 456min ton təşkil edib.\nMəzahir Pənahov: "Növbədənkənar parlament seçkilərinin təqvim planı bu gün təsdiqlənəcək”\nEnergetika naziri: "OPEC+ mümkün əlavə tədbirlərə hazır olmalıdır"\n12:25Taekvondoçumuz Tokio Yay Olimpiya Oyunlarına lisenziyanı təmin edib\n12:18Bakının 5 yerində "Kənddən Şəhərə” bayram yarmarkası təşkil olunacaq\n11:55MSK sədri bələdiyyə və parlament seçkilərinin üst-üstə düşməsinə münasibət bildirib\n11:40Məzahir Pənahov: "Növbədənkənar parlament seçkilərinin təqvim planı bu gün təsdiqlənəcək”\n11:23Avstriyalı diplomat BMT İnsan Haqları Şurasının rəhbəri təyin edilib\n11:20TRACECA-ya sədirlik Azərbaycana ötürülüb\n11:15Pompeo Lavrovla Suriya, Ukrayna və Venesuela məsələsini müzakirə etmək niyyətindədir\n11:05Energetika naziri: "OPEC+ mümkün əlavə tədbirlərə hazır olmalıdır"\n10:55Bakıda arvadını öldürmək istəyən şəxsin məhkəməsi başlayır\n10:40Bu gün MSK-nın iclası keçiriləcək, növbədənkənar parlament seçkilərinə hazırlıq müzakirə olunacaq\n10:30Bakıda “Marketingguide 2019” tədbiri keçiriləcək\n10:25Azərbaycan-Gürcüstan birgə ali məktəbi Tbilisidə yerləşəcək\n10:10“Sovetski” sakinlərini aldadan qadınlar Ali Məhkəməyə müraciət ediblər\n09:50Qəbələdə yol qəzasında bir nəfər ölüb, iki nəfər xəsarət alıb\n09:35Atəşkəs 24 dəfə pozulub\n09:15Astarada qadına qarşı soyğunçuluq edən şəxs saxlanılıb


“Cumhuriyet”dən təkamül təbliğatı və narkotikə təriflər\n« “Focus”da materialist açmazı: Həyatın mənşəyi\nÜmid Sayının “Dünyada həyatın başlanğıcı” başlıqlı yazısındakı yanılmalar »\n“Cumhuriyet Bilim Teknik” jurnalının (CBT) 21 dekabr 2002-ci il tarixli sayının qapaq mövzusu, “Aşiq olmaqda bir növ narkotikdir” başlığını daşıyan xəbər idi. 23 noyabr 2002-ci il tarixli “New Scientist” jurnalından alınan xəbərdə narkotiklərin və cinsi istəkin beyində təsir etdiyi bölgələr arasında bir əlaqə yaradılmağa çalışılır, hər ikisinin də eyni asılılıq bölgəsinə təsir etdiyinə dair bəzi tapıntılardan danışılırdı. Əsasən Pensilvaniya universitetindən Annarose Childressin və Montreal universiteti Nevroloji institutundan Mario Beauregardın iddialarına yer verilən yazının sətir aralarında beyindəki həzz alma sisteminin sözdə təkamül məhsulu olduğu təlqin edilirdi. Cinsi istək, narkotik və təkamül arasında qurulmağa çalışılan sintezin son bir nümunəsi olan yazıda narkotiklərdən tərifləyərək bəhs edilən ifadələrə də yer verilirdi.\nCBT yanılır: sinir sisteminin təkamülü bir nağıldan ibarətdir\nYazının “Təkamül və asılılıq” başlıqlı hissəsində beyindəki həzz və mükafat sistemindən danışılarkən belə deyilir:\n“Childress və bir qrup elm adamına görə mükafat sisteminin təkamülündə əsas hədəf heyvanların cinsi istəkə maraq duymasıdır. “Bu sistem, təkamül müddətiylə varlığını davam etdirərək heyvanların qarınlarını doyurub törəmələrini təmin etmişdir” deyilir.”\nBurada təkamülçülərin klassik “xəyali ssenari yazma” üsulunu görürük. Hər biri son dərəcə kompleks strukturlara sahib olan orqanlar, sistemlər və ya hisslər mövzu ilə bağlı olduğunda, bunların ilk olaraq necə ortaya çıxması sualı təkamülçülər üçün açıqlanması mümkün olmayan, bu səbəbdən onları sıxışdıran bir sualdır. Buna görə mövzu izah edilərkən orqan, ya da sistemin (onsuz da heç bir zaman var olmayan) “təkamül mərhələləri” açıqlanmaz. Bu orqan, ya da sistem sanki təkamülün bir məhsulu olaraq göstərilərək, “oldu-bitdi” izahatıyla mövzunu yola vermə üsuluna gedilir. Yuxarıdakı nümunədə də eynilə belə edilmişdir. Beyindəki mükafat və həzz sistemi açıqlanarkən “təkamül boyunca varlığını davam etdirdiyi” iddia edilmiş bu sistemin sözdə təkamülünün necə reallaşdığına dair heç bir izah gətirilməmişdir.\nCBT-dəki yazıda Larry Young adlı təkamülçü elm adamından təlqin edilən sözlər diqqət çəkicidir:\n“Bunlar əslində heyvanların qarınlarını doyurma, cinsi istək və ictimai əlaqə yaratma kimi hərəkətləri nəticəsində təkamülləşmişdir.”\nBurada bir başqa yanlış təkamül məntiqi qarşımıza çıxır. Bəhs edilən qarın doyurma, cinsi istək və ictimai əlaqə yaratma kimi davranışlar beyindəki həzz alma fəaliyyətinə nəzarət edən hüceyrələrin ortaya çıxışının səbəbi kimi təqdim edilməkdədir. Halbuki, bu hüceyrələr olmadan bu davranışların heyvana bir faydası olmayacaq. Məsələn, qarın doyurma; beyində aclıq və toxluq hisslərinin yanında ləzzət hissini oyandıran hüceyrələr olmadan mənasız davranışdır. Bu dövrələrdən məhrum heyvan nə belə bir davranışın ehtiyacını duyacaq, nə də yoxluğunda çətinlik çəkəcəkdir.\nTəkamül müddətiylə varlığını davam etdirdiyi iddia edilən mükafat-həzz sisteminin çalışa bilməsi üçün sinir sistemi və hormonal sistemin eyni anda dövrədə olması lazımdır. Mükafat həzz sisteminin təkamülləşdiyini qəbul etmək, sinir və hormon sistemlərinin də təsadüfən eyni anda təkamülləşdiyini qəbul etməyi şərt edir ki, ən sadə ehtimal hesabı belə bunun “qeyri-mümkün” olduğunu göstərməyə çatacaq.\nElm sinir sistemində və beyindəki mürəkkəblikdən çox geridədir\nBeyindəki həzz alma fəaliyyətinə nəzarət edən hüceyrələr, son dərəcə mürəkkəb fəaliyyətlərin icra edildiyi sinir sistemiylə hormonal sistemin bir parçasıdır. Bu sistemlər son dərəcə mürəkkəb orqanlardan meydana gəlir. Hormonal sistemdə böyrəküstü vəzləri, hipotalamus, hipofiz və qalxanvari vəzləri möcüzəvi şəkildə bizim xəbərimiz belə olmadan öz aralarında hormonal yolla “danışaraq” razılaşar və həyatımızı mümkün edərlər.\nSinir sistemi də eyni şəkildə mürəkkəbdir. Xüsusiləşmiş sinir hüceyrələrindən meydana gələn beyindəki mürəkkəb quruluş “Science” jurnalında nəşr olunan “Mürəkkəblik və sinir sistemi” adlı məqalədə belə ifadə edilməkdədir:\n“1,5 kiloqramlıq yumşaq maddədən ibarət olan qıvrımlar, təxminən 100 milyard sinir komponenti, bunlar arasında yüzlərlə trilyon əlaqə və minlərlə kilometr uzunluğunda məlumat xətti ortaya çıxmaqdadır. Beyin, ümumiyyətlə, kainatdakı ən mürəkkəb sistem adlandırılır”1\nBeynin nə qədər üstün bir dizayn və əməliyyat həcminə sahib olduğuna dair bir başqa nümunəsini məşhur IBM firmasının texnologiya mütəxəssisi Dr. Kerry Bernstein verir. MSNBC.com-da “Beyin kompüterlərə dərs keçir” başlığı ilə verilən xəbər-reportajda Bernstein, daha yaxşı kompüter yaratmaqda beyindəki sistemi təqlid edə bilmənin əhəmiyyətini vurğulamışdır.2 Hətta bu məqsədlə IBM mərkəzində nizamlı olaraq konfranslar verildiyini ifadə etmişdir. Buna görə nevroloqlar kompüter mühəndislərinə beynin quruluşu və iş sistemləri haqqında məlumatlar verirlər. Bernstein, texnologiyanın beyindəki dizayna əsla çata bilməyəcəyini belə vurğulamışdır:\n“Beyində fövqəladə paralellik hakimdir. Yəni tək bir bit məlumat, bir anda tam 100.000 neyrona yayıla bilir. Beləcə beyin, bilinən ən sürətli kompüterdən yüz minlərlə daha sürətli olur. Bizim isə bunu elektronikada reallaşdıra bilməyimiz mümkün deyil”.\nBu möcüzə sistemdə, xəyal gücünü aşan miqdarlarda məlumat gizlidir. “New Scientist” jurnalı və “Cumhuriyet Bilim Teknik” məhz bu fövqəladə məlumatın və qüsursuz dizaynın təsadüflərlə ortaya çıxdığını iddia edən bir nəzəriyyəni, darvinizmi müdafiə edir. Oxucularına sözdə elm xəbəri kimi təqdim edilən məqalə, bu xurafatı ayaqda tuta bilmək üçün davam etdirilən içi boş təbliğatdan başqa bir şey deyil.\nTəhlükəli sintez: Cinsi istək, narkotik və təkamül\nCBT-dəki yazıda təkamül fəlsəfəsinin təməl nöqtələrindən biri ön plana çıxır. İnsanı inkişaf etmiş bir heyvan növü olaraq izah edən bu fəlsəfəyə görə insanlar davranışlarını nizamlamaqda hər hansı əxlaqi prinsiplə istiqamətləndirməməlidir. İnsan davranışlarını instinktlərə və beyin kimyasına bağlayan bu düşüncəyə görə həm cinsi istək, həm də narkotik istifadəsi guya təkamülün nəticəsidir.\nNarkotiklər və təkamül\nNarkotik istifadəsinin təkamülün bir nəticəsi olduğu iddiası ötən ilin ortalarında “Addiction” jurnalında ortaya atılmışdır. “New Scientist”in 1 aprel 2002-ci il tarixli internet səhifəsində xəbər verilən iddianın sahibləri Auckland universitetindən Roger Sullivan ilə Kaliforniya universitetindən Edward Hagendir.3\nBuna görə sözdə təkamüllü atalar ətraf mühitin çətin şərtlərinə qarşı qoya bilmək üçün kokain və nikotin kimi xəbərdar edənləri ətrafdakı bitkilərdən alıb istifadə ediblər. İddianın əsl axmaq istiqamətə isə budur: Sullivan və Hagenə görə, bu xəbərdar edənləri ehtiva edən bitkilər də məməlilərdəki sinir daşıyıcılarını təqlid edə bilmək üçün təkamülləşmişlər. Bu iddia elmi dayağa sahib olmadığı kimi məntiqi olaraq da axmaqlıqdır. Heç bir düşüncə sistemi olmayan, ətrafını qəbul edəcək duyğu orqanlarından məhrum bir bitki məməlilərdəki sinir daşıyıcılarının quruluşunu haradan bilir? Bunları bilməsi də, öz istəyiylə törətməsi qeyri-mümkündür. Həm də bitki, məməlilər üçün sinir daşıyıcıları törətməsi vəziyyətində daha çox istehlak ediləcək. Bu vəziyyət təkamülün öz məntiqi içində də əsassızdır. İstehlakı artan bitkinin həyatda qalma ehtimalı azalacaq.\nCinsi istək və təkamül\nAllahın insanlar üçün yaratdığı və müəyyən qaydalarla təşkil etdiyi bir nemət olan cinsi istəyi təkamüllə şərh etməyə çalışanların içinə düşdükləri yanılmalardan biri, cinsi istismar cinayət və azğınlıqları qanuni göstərməyə çalışmalarıdır. Bunun nümunələrindən biri Alman “Der Spiegel” jurnalının 16/2000 tarixli sayında nəşr olunan Randy Thornhill və Craig Palmer adlı araşdırmaçıların fərziyyələrə əsaslanan şərhləri idi. CBT təkamül fəlsəfəsinin təbliğatını edən bu yazını da 6 yanvar 2002-ci il tarixli sayında nəşr etmişdi.\nYazıda qısaca şiddət, cinsi istismar, təcavüz, aqressivlik, qısqanclıq kimi xüsusiyyətlərin insanlara heyvan atalarından miras qaldığı və bu davranışların təkamülün təbii nəticəsi olduğu iddia edilmişdi. Məsələn, təcavüz edən bir kişinin tək məqsədinin heyvan ataları kimi genlərini bir sonrakı nəsilə köçürmək olduğu irəli sürülməkdə idi. Bu davranışlarından məsul olan isə guya genlər idi.\nGenlər möhtəşəm məlumat bankıdır. Ancaq bu məlumatı şərh edərək insanı istiqamətləndirdiyini qəbul etmək ağılsız davranış olacaq. Genlər şüursuz atomlardan meydana gəlir. Genlərdəki məlumatı yığan, istifadə edə bilən şüurun bu şüursuz varlıqlardan qaynaqlanmadığı açıq həqiqətdir.\nNecə ki, “Der Spiegel”də heç bir konkret dəlilə əsaslanmadan edilən fərziyyələr əksər elm adamı tərəfindən ciddiyə alınmamışdır:\nSeksoloq Hertha Richter Appelt bu tezisi “Yazıçılar empirik olaraq (elmi dəlillər baxımından) möhkəm təməllərə əsaslandırılmayan bir nəzəriyyə yaradırlar” deyə qiymətləndirmiş və yazıçıların gerçəkləri əks etdirməkdən uzaq olduqlarını və hər şeyi bir-birinə qatdıqlarını söyləmişdi.\nEyni şəkildə CBT-nin cinsi istəyin mənşəyini təkamüllə şərh etmə səyi də tamamilə əsassızdır.\nCBT, narkotikə təşviq edən ifadələrdən qaçmalıdır\nCBT narkotiklərdən tərifləyərək bəhs edən ifadələrə yer verməkdədir. “Eşq də bir növ narkotikdir” yazısının başlarında “speedball” adlı narkotikdən tərifləyərək bəhs edilir. CBT sətirlərində eynilə bu ifadələrə yer verilir:\n“Speedball” deyilən kokain və heroin qarışığı bir kokteyl, sürətləndirilmiş və dozası artırılmış seks kimi, arzu səviyyəsini sürətlə yüksəldib insanı tam doyurar. Bu səbəblə bu cür narkotiklər beynin zövq, mükafat və motivasiya sistemlərini fəal hala gətirib, insanı bu narkotiki daha çox istər hala gətirər. Bu vəziyyətdə istəklərinin təmini üçün insan hər şeyi edə biləcək vəziyyətdədir.\nNarkotik dünya miqyasında milyonlarla insanın həyatına bais olmuş təhlükəli maddədir. İstifadəsi ölümlə nəticələnməsə belə, insanı xroniki bədbəxtliyə sürüyər. Kolumbiya ensiklopediyasında narkotikin insan üzərindəki fiziki və mənəvi zərərləri belə izah edilir:\nNarkotik asılılığı olan bir insan narkotiki buraxma qərarı alsa belə, imtina etmə dövründə yaşayacağı çətinliklər özü üçün aşılmaz maneə ortaya çıxara bilər. Məsələn, kokain istifadəsini azaltmağa çalışan bir insanda ruhi çöküntü (narahatlıq, depressiya, həddindən artıq şübhəcilik və yuxusuzluq) baş qaldırır və insan heç bir şeydən zövq almamağa başlayar, heç bir şey istəməz, hər şeydən sıxılar və getdikcə özünü hər şeydən çəkər. Bir çox istifadəçi bu təsirləri azalda bilmək üçün başqa narkotiklərə (marixuana və heroin) və spirtə müraciət edər. Bəziləri isə kokain və heroinin təhlükəli qarışığı olan “speedball” istifadə edərlər. Özünü bundan çəkməyə çalışması. ümumiyyətlə, artan istifadə ilə nəticələnər.\nİddiaları elmi dəlillərlə dəstəklənməyən “təkamül, cinsi istək və narkotik sintezi” böyük yanılmadır. Bu fikirlərin, bir cəmiyyətdə ailə və cəmiyyət üzərində dağıdıcı olacağı çox açıqdır. CBT bu mövzuda daha həssas davranmalıdır. Bu məqsədlə sırf təkamülə dəstək verdiyi göründüyü üçün nəşr etdiyi yazıları daha sağlam fikirli və şüurlu şəkildə ələ almalıdır. CBT gənclərə narkotiki təşviq edən deyil, zərərlərini izah edən nəşr siyasəti izləməlidir.\n“Science”, Volume 284, Sayı 5411, 2 aprel 1999, səh. 96-98\ncom: “The Brain Teaches Computers A Lesson”, 6 avqust 2002\n“New Scientist”, “Drug use linked to ancestors” habits”, 1 aprel 2002, http://www.newscientist.com/news/news.jsp?id=ns99992095


Bədənində güllə gəzdirən Nardaran məhbusunun həyatı təhlükə altında… » AZADPRESS\nBədənində güllə gəzdirən Nardaran məhbusunun həyatı təhlükə altında…\n2 il 3 aydır bədənindəki güllələr çıxarılmayan Şamil Abduləliyev hərəkət qabiliyyətini itirmək üzrədir\n2015-ci il noyabrın 26-da Nardaranda ikisi polis, dördü yürli sakin olmaqla, altı nəfərin öldürüldüyü polis əməliyyatından 2 il 3 ay vaxt keçir. Həmin əməliyyatda yaralanan Şamil Abduləliyevə vurulan üç güllədən ikisi bu gün də onun bədənindədir. Bunun nəticəsi olaraq, Şamilin vəziyyəti ağırlaşıb. Bu haqda Şamil Abduləliyevin yaxınları məlumat veriblər.\nAilə üzvləri iki gün öncə cəzaçəkmə müəssisəsində Şamil Abduləliyevlə görüşüblər. Yaxınlarının sözlərinə görə, o, yatanda, oturub-duranda da ayağını əli ilə tutub uzadıb-yığır. Şamil Abduləliyevin ayağında dözülməz ağrılar başlayıb. Güllə qalan ayaqdakı sümükdə incəlmə prosesi gedir, ayaq arıqlayır.\nNardaran əməliyyatında polislərin Şamilə vurduğu güllələr onun bud və çanaq sümüyünü dağıdıb. Hazırda Şamil Abduləliyevin dözülməz ağrıları var. Əgər qısa müddətdə əməliyyat olunub, güllələr bədənindən çıxarılmasa, daha ağır nəticələri ola bilər.\n“Qısa müddətdə tədbir görülməsə, Şamil yerimək qabiliyyətini tamamilə itirə bilər”, – deyə ailə üzvləri həyəcan təbili çalır.\nŞamilin atası Adil Abduləliyev və vəkili Zibeydə Sadıqova onun durumu ilə əlaqədar müvafiq orqanlara, o cümlədən Penitensiar Xidmətə, Ombudsman Aparatına rəsmi şəkildə müraciət edib. Müraciətlərdən sonra o, Penitensiar Xidmətin Müalicə Müəssisəsinə köçürülsə də, yenə də güllələr bədənindən çıxarılmayıb. Faktiki yenə müalicəsiz qalıb.\nŞamil Abduləliyev Bakı Ağır Cinayətlər Məhkəməsinin hökmü ilə 14 il 6 ay azadlıqdan məhrum edilib. Lakin o, məhkəməsində günahsız olduğunu bəyan edib. Bildirib ki, Nardaran əməliyyatı günü polislərin öldürdüyü, həbs elədiyi şəxslərin hamısı günahsız adamlar idi. Çünki onların heç birində silah olmayıb. Gündüz evdə namaz qılarkən polislərin silahlı hücumuna məruz qalıblar.(azadliq.info)\n← Kapitan “Çelsi” ilə oyuna yetişə bilər\nSiayvuş Novruzov:”Mübarizəni biz kişi kimi aparırıq” →


Piknik: dekorativ fikirlər və praktiki aksessuarlar - Terras - 2022\nPiknik: yaxşı fikirlər!\nGünəş nəhayət qızdırır və bizə imkan verir yenə də bizim xarici zövqümüz. Sonra hörmə zənbillərinizi, plaid və soyuduculardan çıxarın, çünki gəzinti mövsümü rəsmi olaraq başladı. Çimərlikdə, meşəlikdə və hətta yalnız bağçasındakı bütün günəşli yerlər üçün yaxşı bir bəhanədir gəzinti. İmprovizə və ya planlaşdırılsın, dekorativ aksesuarlar müvəffəqiyyətini asanlaşdırır. Mobil işıqlandırma, rahat yastıqlar, həm də daşınan barbekü, Côté Maison, bir seçim təklif edir 12 vacibdir yaxşı bir zaman keçirmək üçün.\nəsas örgülü səbət və ya hətta rəngli süfrə də həmişə bizim görüşümüzdədir yay yeməkləri. Buna baxmayaraq, pərdələrin asılılığını və lampaları və ya rəngli metal kürsülərin qurulmasını seçərək döyülmüş parçanı bir az buraxmaqdan çəkinməyəcəyik. Biz etnik motivləri və vitaminli atmosferi oynayırıq daşınan barbekü... Müvəffəqiyyətli bir gəzinti üçün yaxşı fikirlərimizin bir xülasəsi, paylaşmaq.\nHəmçinin oxuyun> Mangalınızın qrilini necə təmizləmək olar?\n1. Rattan səbəti piknik aparacaq\nRattan toxunuşu və dəri kəməri, bu səbət toxunuşu, bir ölkə gözlədiyini göstərir! Nəqlilərin səbətləri kimi "köhnə moda" şəklində, müvəffəqiyyətli gəzinti üçün lazım olan bütün maddələr ola bilər.\nŞəkildə Rattan səbəti, L44xH26xW26 sm, 73 avro, Bloomingville.\n2. Yaz yeməyini əzizləmək üçün təzyiqləri seçin\nYazılı mum, etnik xalça, bu piknik yayınızı vermək üçün kifayətdir! Bu naxışlar ilə uzaqlaşın, fitinqlər yastıqları masa üçün aksesuarlara, səyahət etmək üçün real bir dəvətə ...\nŞəkildə Juju, 170x240 sm, 299 avro olan düz yün halı xalça. Plitə düz melamin Jorel, 26 sm, 5.80 avro. Jorel melamin tray, 38 sm, 18.90 avro.Jorel yastığı, 45x45 sm, 19.90 avro, Habitat.\n3. Garlands ulduzların altında yeməyi işıqlandırır\nYaz aylarında, yığın yeməklərdən zövq almaq üçün böyük masalar ətrafında toplanırıq. Beləliklə, piknik yeməyinizi aydınlaşdırmaq üçün mükəmməllik üçün isti bir atmosfer yaradacaq parlaq çələnglər kimi bir şey yoxdur.\nŞəkildə : Black guinguette garland, 10 dəyirmi LED ampüller, 8.4 m, 85 avro, Housedate at sweetdeco66.com\n4. Rahat gəzinti üçün yastıqların sürüşməsi\nGəzinti daha rahat və səmərəli olmağımız üçün, ümumi baxışdan düşməmək üçün yastıqları, ölçüləri və müxtəlif nümunələri yığmaqdan tərəddüd etmirik. Bəzi yüngül süspansiyonlar, rəngin toxunuşu və günəşin altında günortadan sonra parlaq görünür ...\nŞəkildə : Sommar toplama, yastıq örtüyü 50x50 sm pambıq, 3.99 avro. Yastıq pambıq 65x65 sm, 11,99 avrodur. Günəş enerjisi suspenziyası Solvindən polyester, 45x85 sm 17 avro, 30x50 sm 12 avro. Cam 35 cl, hər biri 0,99 avro, Ikea.\nHəmçinin oxumaq üçün: Mən bağçamda lounge atmosferi yaradıram\n5. Sabit şüşə üçün örgülü səbət\nTəbii liflərdən hazırlanan bu örgülü səbət, gəzintiniz üçün su ilə ideal bir yoldaştır ... Tutacaqları ilə praktiki olaraq, zımpara mühitindən qorxmur. Biz mavi sərhədi, dənizkənarı atmosferi sevirik.\nŞəkildə : Sudan əsaslı boya, 23/29/34 x 28/34/42 sm, 99 avro, Atylia.com-da ev doktoru ilə boyanan 3 təbii qarğıdalı çanta dəsti.\n6. Daha çox rahatlıq üçün yastığı yığmaq\nGəzinti zamanı uzun saatlar ümumiyyətlə yerə sərf olunur. Optimal rahatlıq üçün, bəzi yastıqları sizinlə aparın. Bir plaid daha çox böyük, onlar da daha rahat. Bir pələng, bu rəngli yastıqlar tam təbiətdə qaçışınıza medina havasını verir.\nŞəkildə pudra ilə yastıq örtükləri; pompons ilə yastıq, 85% pambıq, 15% polyesterdir. 60 x 60 sm, 10 avro; kvadrat yastıq, 85% pambıq, 15% polyester. 50 x 50 sm, 6 avro; düzbucaqlı yastıq, 85% pambıq, 15% polyesterdir. 65 x 40 sm, 6 avro, Primark.\n7. Hər yerə çəkmək üçün barbekü!\nKənddə grilling xəyalları varsa, bu portativ barbekü sayəsində mümkündür! Kiçik və kompakt, siz qaçdığınız yerdə barbekü zövqünü qazanmağa imkan verir. Onun mantar trayası onun sabitliyini təmin edir.\nŞəkildə 2 barmaqlıqda, h22xD35cm, 5 kq, 249 avro, BergHOFF ilə silikon sapı ilə polad örtük, xrom polad qatranı, polistirol kəmərini götürmək üçün barbekü.\nHəmçinin oxuyun> Doğru qaz qazanını təmizləmək üçün necə?\n8. Gecə də gəzinti üçün portativ işıq\nHəmişə axşam saatlarında pikniği uzatmağa qadir olduğunuzu düşünürdünüzmü, ancaq yanğınlar sizin üçün deyil? Bu fikstür həll ola bilər. Qumda və ya quru ərazidə əkmək üçün bu LED lampa qaranlıqdan sonra ən yaxşı yoldaşınızdır.\nŞəkildə : kampın fənəri, onu daşımaq üçün bir çanta ilə satılan, bir mat, luminaire, LED, doldurulması üçün fiş. 269 avro, Paranocta\nDeco piknik üçün fənərlər və xalis pərdələr\nTəkmilləşdirilmiş bir gəzinti üçün, qumda daşlaşmış pərdələr, süfrələr və fənərlər olan bohem şık atmosferi qoyduq ... başqa yerlərdə daşımaq üçün nə vaxt, dənizdə bir nahar zamanı və ya ulduzların altında yemək.\nŞəkildə : Sommar toplama, günəş enerjisi süspansiyonları, 45x45 sm, 100% polyester, 12 avro. Çay dəsmalları, 50x70 sm, pambıq və polyester, hər ikisi 4,50 avro. Masa örtüsü, 145x240 sm, 100% pambıq, 14.95 avro. Perdeler, 145x300 sm, 70% polyester, 30% pambıq, 14.95 avro, Ikea.\nAyrıca yelkən açmaq üçün> 10 açıq mebel oxuyun!\n10. Çəmənlikdə çörək yeməyi üçün bir polad tray təşkil edildi\nÇörək yemeğindəki qonaqlara içkini vermək üçün əlverişli olan bu çəlləklik tepsi ayıq və zərifdir. Simli tutacaqları ilə istifadə etmək daha xoşdur.\nŞəkildə : Alto plaka elektro galvanizli polad / çeliğli tel qolu, 53x38,5 sm, 5 rəngdə mövcuddur: patlıcan, susuz, karbon və Rosemary, 89 avro TTC, Fermob.\n11. Yaz piknikinə qidalandırıcı bir süfrə üzərində bahis\nÇox naxışlı qablara uyğun rəngli bir süfrə və çəmənlikdə gəzinti qonaqları təəccübləndirəcək! Ağacların kölgəsində zəngin vitamin atmosfer ...\nŞəkildə : Yeni Hapiness masa örtüsü, 27,50 avro, 3Suisses.\n12. Səbət bir-birinə, təhlükəsiz bahis\nƏlavə stabillik üçün eynəklərin yerini əhatə edən inteqrasiya masası ilə, bu heteroseksual səbət yaz piknikiniz üçün mükəmməl bir yoldaşdır! Dəri qayışları onu zərif və zərif bir üslub verir.\nŞəkildə : Saint-Honoré səbəti, dəri kayışları, paslanmayan poladdan çatal bıçaq, polyester masa örtüsü, pambıq dəsmal, 4 nəfər, 175 avro, Les Jardins de la Comtesse.\nVideo: 30 полезных автотоваров с Aliexpress, которые упростят жизнь любому автовладельцу Алиэкспресс 2018 (Yanvar 2022).\nCopyright 2022 \_ Finish - BəZəK Və Ev TəKmilləŞdirilməSi Üçün \_ Piknik: yaxşı fikirlər!


Yanvarın 24-də Bakı Dövlət Universiteti ilə “Azərsu” Açıq Səhmdar Cəmiyyəti arasında “Təhsil, elm və təlim-tədris sahəsində əməkdaşlığa dair” Memorandum imzalanıb. Sənəd “Azərsu” ASC-nin müvafiq ixtisaslı mütəxəssislərlə təmin olunması, işçilərin peşəkarlığının artırılması, təhsil, elm, istehsalat sahələrində qarşılıqlı maraq doğuran əməkdaşlığı nəzərdə tutur. İmzalanma mərasimində çıxış edən BDU-nun rektoru, akademik Abel Məhərrəmov Azərbaycanda ilk ali təhsil müəssisəsi olan Bakı Dövlət Universitetinin milli təhsil sisteminin inkişafına verdiyi töhfələrdən danışıb, bu təhsil ocağında tədrisin keyfiyyətinin artırılması, kadr hazırlığı sahəsində qazanılan uğurlardan bəhs edib. Ölkə rəhbərliyi tərəfindən təhsil və istehsalat müəssisələri arasında əlaqələrin genişləndirilməsinin prioritet elan edildiyini xatırladan rektor “Azərsu” ASC ilə bu sahədə əməkdaşlığı yüksək qiymətləndirib. Deyib ki, son illər əhalinin içməli su təchizatının yaxşılaşdırılması, eləcə də kanalizasiya infrastrukturlarının yenidən qurulması istiqamətində böyük işlər görülür. Bakı Dövlət Universiteti olaraq biz də bu işlərə öz töhfəmizi vermək niyyətindəyik. Universitetimizdə “Azərsu” ASC-nin fəaliyyətinə uyğun bir sıra ixtisaslar vardır və hesab edirəm ki, “Azərsu” ASC ilə əməkdaşlıq elmi və praktiki baxımdan hər iki tərəf üçün faydalı olacaqdır. “Azərsu” ASC-nin sədri Qorxmaz Hüseynov Azərbaycanda su təchizatı və kanalizasiya sistemlərinin yenidən qurulması sahəsində görülən işlər barədə məlumat verərək bildirib ki, Bakı şəhəri və ətraf qəsəbələrdə, ölkənin şəhər və rayon mərkəzlərində, 38 şəhər və rayon mərkəzi, həmçinin 350-ə yaxın kənddə layihələr icra olunur. Bu işlərin keyfiyyətlə yerinə yetirilməsi üçün ixtisaslı kadrlara böyük ehtiyac vardır. “Azərsu” ASC yüksək ixtisaslı kadrların hazırlanmasında Bakı Dövlət Universitetinin imkanlarından maksimum istifadə etmək niyyətindədir. Hesab edirəm ki, “Azərsu” ASC üçün yüksək ixtisaslı kadrların hazırlanmasında universitetin imkanlarından yararlanmaq bizim üçün çox faydalı olacaqdır.. Gələcəkdə universitetin professor və müəllimlərinin köməyi ilə bizim mütəxəssislər üçün treninq, seminar və təlim kurslarının təşkili də planlaşdırılır. Ümid edirəm ki, bu əməkdaşlıq qısa müddətdə öz bəhrəsini verəcəkdir”.\nQeyd edək ki, “Təhsil, elm və təlim-tədris sahəsində əməkdaşlığa dair” Memoranduma əsasən universitetin hidrologiya, geologiya, ekologiya, biologiya, kimya və digər ixtisasları üzrə təhsil alan tələbə və magistrlar “Azərsu” ASC-nin idarə və müəssisələrində təcrübə keçməklə “Yay məktəbi” proqramına cəlb olunacaqlar. Proqram müddətində təcrübə keçən tələbələr müvəqqəti işlə təmin ediləcəklər. Universiteti müvəffəqiyyətlə başa vuran və təcrübi biliklərə malik məzunlar Səhmdar Cəmiyyətin tələbatına uyğun olaraq müxtəlif idarə və təşkilatlarında işə qəbul ediləcəklər.\nDaha sonra “Azərsu” ASC ilə Bakı Dövlət Universiteti arasında “Təhsil, elm və təlim-tədris sahəsində əməkdaşlığa dair” Memorandumun imzalanması mərasimi keçirilib. Sənədi Bakı Dövlət Universitetinin rektoru, akademik Abel Məhərrəmov və “Azərsu” ASC-nin sədri Qorxmaz Hüseynov imzalayıb.\nSonda qonaqlar universitetin elmi-tədqiqat və elmi-tədris laboratoriyalarında olublar. Onu da bildirək ki, “Azərsu” ASC-nin sədri Qorxmaz Hüseynov, eyni zamanda «Universitetin dostu» mükafatına layiq görülüb.\nMətbuat və informasiya şöbəsi, 24 yanvar 2014-cü il.


Ana səhifə » Xəbər lenti\t» Vəkillər Kollegiyası Rəyasət Heyətinin iclası keçirilib\nAzərbaycan Respublikası Vəkillər Kollegiyası Rəyasət Heyətinin iclası keçirilib.\nVəkillər Kollegiyasından AZƏRTAC-a bildiriblər ki, onlayn tədbirdə çıxış edən kollegiyanın sədri Anar Bağırov iclasın 2020-ci il Rəyasət Heyətinin sonuncu toplantısı olduğunu qeyd edib. İclasda dekabrın 28-də Azərbaycan Respublikasında Vəkil Gününün peşə bayramı kimi qeyd olunması ilə bağlı bəzi məsələlər Rəyasət Heyəti üzvlərinin diqqətinə çatdırılıb. Vəkillər Kollegiyasının onlayn konfransının təşkili barədə məlumat verib və yığıncağın təşkili üçün komissiyanın yaradılması qərara alınıb.\nSonra vəkilliyə qəbulla bağlı ixtisas imtahanlarını və Ədliyyə Akademiyasında icbari təlimi uğurla başa vurmuş vəkilliyə namizədlərin onlayn andiçmə mərasimi keçirilib. Həmçinin yeni vəkil bürosunun təsis olunması və sair müraciətlərə baxılaraq müvafiq qərarlar qəbul edilib.\nRəyasət Heyətinin Vətən müharibəsi ilə əlaqədar hərbi səfərbərliyə cəlb olunan vəkillərin tərxis olunanadək onların ailələrinə hər ay 500 manat ödənilməsi, həmin vəkillərin üzvlük haqqından azad edilməsi, səfərbərliyə cəlb olunmuş vəkillərin saxlama xərclərindən azad edilməsinin vəkil qurumlarına tövsiyəsi, o cümlədən həmin vəkillərin icraatında olan işlərin əvəzsiz qaydada digər vəkil həmkarlara həvalə edilməsinin vəkil qurumlarına tapşırılması barədə qərar qəbul etdiyi diqqətə çatdırılıb. İclasda 28 dekabr - peşə bayramı münasibətilə həmin yeddi vəkilin “Azərbaycan vəkilliyinin 100 illiyi” yubiley döş nişanı ilə təltif olunması və ailələrinə əlavə daha 500 manat məbləğində vəsaitin ödənilməsi ilə bağlı qərar qəbul edilib.\nEyni zamanda, Nazirlər Kabinetinin müvafiq qərarı ilə bütün ölkə üzrə sərtləşdirilmiş xüsusi karantin rejiminin 2021-ci il yanvarın 18-i saat 00:00-dək uzadılmasını nəzərə alaraq Vəkillər Kollegiyasının üzvləri 2021-ci ilin yanvar ayı üzrə də Vəkillər Kollegiyasına ödəməli olduqları üzvlük haqqından azad olunması barədə qərar qəbul olunub.\nQeyd etmək lazımdır ki, vəkillər cari ilin iyul və dekabr aylarında da üzvlük haqqından azad olunublar. O cümlədən COVID-19 virusuna yoluxmuş və Kollegiyaya müraciət etmiş vəkillərin müraciətlərinə baxılıb, onlara maddi dəstəyin verilməsi barədə müvafiq qərarlar qəbul olunub.\nDaha sonra Bakıda və regionlarda fəaliyyət göstərən vəkil qurumları və fərdi vəkillərin növbətçilik siyahısı təsdiqlənib.


TÜRKMƏNİSTAN SƏFİRİNİN RƏHBƏRLİK ETDİYİ NÜMAYƏNDƏ HEYƏTİ AMEA-nın MƏHƏMMƏD FÜZULİ ADINA ƏLYAZMALAR İNSTİTUTUNDA OLUB » NUH informasiya agentliyi\nTÜRKMƏNİSTAN SƏFİRİNİN RƏHBƏRLİK ETDİYİ NÜMAYƏNDƏ HEYƏTİ AMEA-nın MƏHƏMMƏD FÜZULİ ADINA ƏLYAZMALAR İNSTİTUTUNDA OLUB\nMaraqlı30 iyun 2018 11:30\nTürkmənistanın ölkəmizdəki səlahiyyətli və fövqəladə səfiri Mekan İsanquliyev, Tükmənistan Elmlər Akademiyasının Milli Əlyazmalar İnstitutunun direktoru Davud Orazsahedov və Ədəbiyyat İnstitutunun direktor müavini filologiya elmləri namizədi Hezretqulu Durdjiyev AMEA-nın Məhəmməd Füzuli adına Əlyazmalar İnstitutunda olublar. Qonaqları Əlyazmlar İnstitutunun elmi işlər üzrə direktor müavinləri filologiya üzrə elmlər doktoru Aybəniz Əliyeva-Kəngərli və filologiya üzrə elmlər doktoru Paşa Kərimov qarşılamışlar. Görüşdə Aybəniz Əliyeva-Kəngərli qonaqlara Əlyazmalar İnstitutunun yaranması, keçdiyi tarix yol, elmi fəaliyyət istiqamətləri haqqında məlumat verib. A. Əliyeva-Kəngərli həmçinin institutda saxlanan əlyazmaların elektron kataloqlarının hazırlanması və bunun sayəsində yaxın vaxtlarda istənilən ölkədən Azərbaycan əlyazmaları ilə tanışlığın mümkün ola biləcəyi barədə söhbət açıb. O, işin artıq ən çətin və mürəkkəb hissəsinin başa çatdığını bildirib.\nPaşa Kərimov isə İnstitutda qorunan qədim əlyazmalar haqqında məlumat verib. O, əlyazmaların saxlanması, mühafizəsi və bərpası istiqamətində görülən işlərdən, institutda fəaliyyət göstərən şöbələrin fəaliyyətindən danışıb. Türkmənistan nümayəndələri ilə institutun rəhbərliyi gələcək əməkdaşlıq barədə müzakirə aparıblar.\nAMEA Məhəmməd Füzuli adına Əlyazmalar İnstitunun İctimaiyyətlə


Ermənilər yeni terror təşkilatı yaradır\nErmənilər yeni terror təşkilatı yaradır Dünya\nABŞ-da yaradacaqları terror təşkilatı 62 olacaq\nXaricdə türk diplomatlarını qətlə yetirən ASALA terror təşkilatının "dublikatı" yaradılıb. Bu barədə Beynəlxalq Əsassız Erməni İddialarıyla Mübarizə Dərnəyinin (ASİMDER) rəhbəri Göksəl Gülbəy açıqlama verib. O bildirib ki, ABŞ-dakı erməni diasporası artıq təşkilatı yaratmaq üçün fəaliyyətə keçib.\nGülbəy qeyd edib ki, Suriyanın Kəsəb qəsəbəsində yaşayan erməniləri qorumaq üçün bu təşkilatın xüsusi təlim görmüş dəstələrindən istifadə olunur: "Ermənistan mətbuatı sözdə Dağlıq Qarabağ parlamentinin millət vəkili, Qarabağ müharibəsində komandir kimi iştirak edən Vahan Badasyanın Suriyanın Kəsəb qəsəbəsinə yüzlərlə erməni könüllüsünün göndərdiyini yazır. Amerikada fəaliyyət göstərən erməni diasporu ASALA-nın yerinə yaradılan NeoASALA-ya Suriyada erməniləri qorumaq adı ilə xüsusi təlim keçirlər.\nErməni NeoASALA-sı Suriyadakı düşərgələrdə silahdan istifadə qaydalarını, snayper, yollara mina yerləşdirmək və uzaqdan idarə olunan minaların istifadəsi qaydalarını öyrənirlər".\nGöksəl Gülbəy bir neçə il bundan öncə Türkiyə və Azərbaycan Xarici İşlər Nazirliklərinə ünvalanan ASALA imzalı təhdid məktublarının NeoASALA tərəfindən göndərildiyini iddia edib.\nOnu da qeyd edək ki, elmi araşdırmalar beynəlxalq terrorizmin tərkib hissəsi olan erməni terrorunun tarixinin 100 ildən çox olduğunu göstərir. Belə ki, "Böyük Ermənistan" dövlətinin yaradılmasını qarşısına məqsəd qoymuş radikal erməni təşkilatları - 1887-ci ildə yaradılmış "Armenakan", sonradan "Hnçak" və "Daşnaksütyun" partiyaları bu planı həyata keçirmək üçün terror aksiyalarından geniş istifadə edilməsini proqram sənədlərində başlıca vasitə kimi nəzərdə tutulub.\nErməni terror təşkilatları arasında "Birləşmiş Ştatların şərq erməniləri" terror qruplaşması da fəaliyyət göstərir. Ermənilərin yaratdıqları 61 terror təşkilatı arasında ASALA beynəlxalq aləmdə ən çox "səs salan" və türk diplomatlarına qarşı sui-qəsdlər təşkil edən erməni-daşnak faşistləri tərəfindən yaradılan, SSRİ DTK-dən xeyir-dua alan və müdafiə edilən terror təşkilatıdır. "Demokratik cəbhə" terror təşkilatı da ABŞ, Kanada və Qərbi Avropada fəaliyyət göstərir. Başlıca məqsədi Türkiyəni parçalamaqdan ibarətdir.\nTədqiqatlar göstərir ki, indiyə qədər ermənilər türklərə və azərbaycanlılara qarşı terror hadisələri törətmək məqsədilə 20-yə yaxın terrorçu təşkilat daxilində qruplaşmış və fəaliyyət göstəriblər. Bu təşkilatları qısaca olaraq belə sinifləndirmək olar:\nErmənilərin partiya daxilində terror təşkilatlanmasının 3 nümunəsi mövcuddur. Bunlar "Armenakan", "Hnçak" və "Daşnaksütyun" - erməni federativ inqilab partiyalarıdır.\n1885-ci ildə yaradılan "Armenakan" partiyası İran və Rusiyada yaşayan ermənilərlə əməkdaşlıq edərək, Türkiyənin Van, Muş, Bitlis, Trabzon bölgələrində və İstanbulda silahlı toqquşmalar və terror aktları törədiblər.\n1887-ci ildə Cenevrədə yaradılan "Hnçak" partiyasının əsas məqsədi Türkiyənin Anadolu bölgəsini, "Rusiya Ermənistanı" və "İran Ermənistanı" adlandırdıqları əraziləri birləşdirməklə "Böyük Ermənistan" dövləti yaratmaqdır. Partiyanın proqramına əsasən, qarşıya qoyulmuş məqsədə çatmaq üçün təbliğat, təşviqat, terrorizm və dağıdıcı təşkilat yaradılması metodu seçilə bilər.\n1890-cı ildə Tiflisdə yaradılan "Daşnaksütyun" - erməni federativ inqilab partiyasının əsas qayəsi Azərbaycanın Dağlıq Qarabağ, Naxçıvan və Türkiyənin Anadolu torpaqlarında "Böyük Ermənistan" dövləti qurmaqdır. 1892-ci ildə Tiflisdə ilk qurultayını keçirən "Daşnaksütyun" türklərə qarşı sui-qəsdlərin təşkil olunması barədə qərar çıxarıb. Məhz bu qurultaydan sonra "Daşnaksütyun" "türkü, kürdü hər yerdə, hər bir şəraitdə öldür, sözündən dönənləri, erməni xainlərini öldür, intiqam al!" əmrini verib. Partiyanın məxfi terror qrupu DRO və onun bölmələri olan DRO-8, DRO-88, DRO-888, DRO-8888 bu məqsədlə yaradılıb.\nErməni terrorçularının paramilitar şəkildə qruplaşmasının iki nümunəsi mövcuddur: "Erməni gizli azadlıq ordusu" olan ASOA və "Ermənistanın azadlığı uğrunda erməni gizli ordusu" olan ASALA.\n1975-ci ildə Beyrutda yaradılan "Erməni gizli azadlıq ordusu" olan ASOA-nın mənzil-qərargahı Dəməşqdə yerləşir. Fələstin bazalarında hazırlıq keçən mindən artıq döyüşçüsü vardır. 1981-ci ilə qədər təşkilat dünyanın müxtəlif ölkəsində 19 türk diplomatının ölümünə səbəb olan terror aktları keçirib.\n1975-ci ildə yaradılan "Ermənistanın azadlığı uğrunda erməni gizli ordusu" olan ASALA-nın qərargahı Beyrutda, təlim-məşq bazaları isə Suriyada yerləşir. Təşkilatın məqsədi Şərqi Türkiyə, Şimali İran və Azərbaycanın Naxçıvan və Dağlıq Qarabağ əraziləri üzərində "Böyük Ermənistan" qurmaqdır. Bu təşkilat əsasən Türkiyə və Azərbaycan vətəndaşlarına qarşı terror aktları həyata keçirir. ASALA 1980-ci ilin aprelində Livanda birgə terror aksiyalarının keçirilməsinə dair PKK ilə razılığa gəlmiş və bu niyyətlərini rəsmiləşdirmişdir.\nErməni terrorçularının hərəkat şəklində təşkilatlanmasının 4 növü məlumdur: "Geqaron", "Erməni azadlıq hərəkatı" (AOD), "Erməni azadlıq cəbhəsi" və "Demokratik cəbhə".\n2001-ci ilin fevralında ASALA tərəfindən yaradılan "Geqaron" hərəkatının məqsədi Cənubi Qafqaz və Orta Asiya ərazilərində türk mənşəli siyasi lider, diplomat və biznesmenlərə qarşı terror aktlarının keçirilməsidir.\n1991-ci ildə Fransada yaradılan "Erməni azadlıq hərəkatı" (AOD) terror fəaliyyətini ASALA ilə sıx əlaqədə həyata keçirir.\n1979-cu ildə yaradılan "Erməni azadlıq cəbhəsi" ASALA-nın tərkib hissəsi sayılır. Türkiyə və Azərbaycan əleyhinə terrorçular hazırlayır.\nABŞ, Kanada və Qərbi Avropada fəaliyyət göstərən "Demokratik cəbhə"nin başlıca məqsədi türk dövlətinin parçalanmasıdır.\nErməni terrorunun ən geniş yayılmış təşkilatlanma forması qrup şəklində təşkilatlanmadır. Bu təşkilatlanmanın 8 nümunəsi mövcud olmuşdur: "Orli qrupu", "Erməni soyqırım ədalət komandosları", "Erməni birliyi", "9 iyun qrupu", "Gənc ermənilər ittifaqı", "İsveçrə qrupu", "İntiharçılar eskadronu" və "Apostol".\n1988-ci ildə Moskvada yaradılan "Erməni birliyi"nin ASALA ilə sıx əlaqələri vardır, keçmiş sovet məkanında terrorçuların fəaliyyəti üçün onları saxta sənədlərlə təmin edib. Qarabağa silah və muzdluların ötürülməsində iştirak edib.\n1991-ci ildə İsveçrədə yaradılan "9 iyun qrupu" həbsdə olan erməni terrorçularının azad olunmasına çalışıb.\n1990-cı ildə Fransada yaradılan "Gənc ermənilər ittifaqı" diplomatların oğurlanması ilə məşğul olub.\nAvropanın bir çox ölkəsində fəaliyyət göstərən "İsveçrə qrupu" Fransa, İtaliya və Yunanıstanda 4 terror aktı həyata keçirib.\n1981-ci ildə Parisdə yaradılan "İntiharçılar eskadronu" Türkiyənin Fransadakı baş konsulluğunun zəbt edilməsində iştirak edib.\n2001-ci ildə Ermənistan, Suriya və Livan vətəndaşlarından ibarət olan Ermənistan Müdafiə Birliyi tərəfindən yaradılan "Apostol" qrupunun məqsədi Türkiyə və Azərbaycan ərazilərində terror aktlarının keçirilməsi olub.\nBir müddət əvvəl isə Erməni diasporunun yeni terror təşkilatı - "NOR ASALA" (erməni dilində "Yeni ASALA") özünün yaradılması haqqında bəyannamə yaymışdır. Bəyannamədə deyilir: "NOR ASALA"nı yaratmaqla əsas məqsədimiz olan bir çox siyasi əməlləri və qurmaq istədiyimiz Yeni Ermənistanı diplomatiya və silahlı mübarizə yolu ilə reallaşdırmağı qərara aldıq. Aramızda Ermənistan, Yunanıstan, Kipr, Türkiyə, Gürcüstan, Rusiya, Fransa, Livan, İran, Suriya, ABŞ, Belçika kimi müxtəlif ölkələrdən erməni diasporunun gəncləri vardır.\nBəyannamədə "NOR ASALA"nın siyasi istəkləri arasında Türkiyəyə ərazi iddiaları və bu ölkədən təzminat tələbi, qondarma "erməni soyqırımı"nın tanınması, Ukraynanın Bucak bölgəsində "Şimal-qərbi Ermənistan" dövlətinin yaradılması və s. göstərilir.\n"NOR ASALA"nın silahlı və siyasi məqsədlərinə aşağıdakılar daxildir:\n- Azərbaycanın dünyada səfirlik və attaşelərini hədəfə almaq;\n- Xarici ölkə vətəndaşlığı altında Azərbaycana daxil olub Bakıda və digər şəhərlərdə hakimiyyət əleyhinə qüvvələrlə birlikdə irqçi və erməni düşməni olan siyasətçiləri hədəf almaq, uzaq məsafədən idarə olunan və lazım gələrsə, intiharçı-terrorçu partlayışlar törətmək;\n- Azərbaycanın xaricdə şah damarı olan azərbaycanlı iş adamlarını və iqtisadi qurumlarını hədəf almaq;\nQurgen Markaryanı öldürən Ramil Səfərovu, Hrant Dinki öldürən Yasin Hayalı, Sevag Balıkçıyı öldürən Kıvanc Ağaoğlunu ölümlə cəzalandırmaq;\n- Azərbaycanın Zaqatala bölgəsindən çəkilməsi, buranın Gürcüstana daxil edilməsi, Abxaziya və Cənubi Osetiyanın Gürcüstana daxil edilməsi, ləzgilərə "müstəqillik verilməsi";\n- "Ermənilərə qarşı irqçilik, faşizm, militarizm nifrəti yayan" media qurumlarını, alim tarixçi, publisist, siyasətçi təşkilat və qurumlarını hədəfə almaq;\n- Türkiyə və Azərbaycan ordularının "təhdidləri" barədə erməni gənclərini məlumatlandırmaq və təşkilatlandırmaq, yunan və kürd gənclərilə müştərək silahlı və siyasi hərəkatlar qurmaq.


Payızda gəlin olmağa hazırlaşanlar üçün romantik saç düzmləri - Fotolar\n16 Sentyabr 2014 12:29\n2014 və 2015-ci ilin payız-qış mövsümü üçün gəlin olmağa hazırlaşan xanımlara dəb sənayesinin peşəkarları bir neçə aktual saç düzümü variantlarını təklif edirlər. Məsələn, sadə buruqlara diqqət yetirməyə dəyər. Saça bu modelin verilməsi olduqca asandır və siz hətta özünüz də bunu edə bilərsiniz. Bunun üçün sadəcə saçlarınızı burub, çiyinlərinizə atmaq lazımdır. Əmin olun ki, bu romantik obrazda siz çox zərif və cazibədar görünəcəksiniz.\nDaha orijinal kompozisiyaların həvəskarları üçün stilistlər fransız hörükləri hörməyi tövsiyə edirlər. O, saç telləri ilə “oynamaq” üçün şərait yaratması baxımından maraqlıdır. Əhvalınızdan və ya zövqünüzdən asılı olaraq, saç tellərini sıx və ya boş yığa bilərsiniz.\nƏsas odur ki, bəzəklərdən həddindən artıq istifadə etməyəsiniz. Artıq dekor obrazınızı həddindən artıq təmtəraqlı göstərəcək, bu da etik qaydalara ziddir. Həyatınızın ən gözəl günündə hədiyyə paketi kimi görünmək istəmirsinizsə, saç düzümünün sadə və şıq olmasına diqqət edin.\nToy üçün saç düzümlərinin populyar variantları arasında zərif saç dəstəsi də yer alıb. Bu, isti fəsil üçün ideal variantdır, qış mövsümündə isə soyuq olduğu üçün o qədər də geniş istifadə olunmur. Odur ki, qış mövsümündə belə bir saç düzümünü seçsəniz, orijinallığınız ilə həm gəlinin rəfiqələrindən, həm də digər qonaqlardan seçiləcəksiniz.\nPayız-qış aylarında gülləri saç broşları ilə əvəz edə bilərsiniz. Gəlinlər saç düzümü yığdırarkən gəlinlik donunu da nəzərə almalıdır. Əgər gəlinlik sadədirsə, saç düzümündə çox bərbəzəkli aksessuarlardan istifadə edə bilərsiniz. Əgər gəlinlik çox dəbdəbəlidirsə, bu zaman saç düzümü mümkün qədər sadə və zərif olmalıdır. Hədindən artıq aksessuarlardan istifadə etmək isə yolverilməzdir.\nTabloid.az payız və qış ayları üçün sadə və şıq saç düzümlərinə aid bir neçə nümunə təqdim edir:


Çimerliklerde 2 şexs xilas edildi - Azadliq Xeber\nÇimerliklerde 2 şexs xilas edildi\nÇimərliklərdə 2 şəxs xilas edildi\n26.06.2015 / 00:28 xeber –\nBakının çimərliklərində ötən gün axşam saatlarında batmaq təhlükəsi ilə üzləşmiş 2 şəxs xilas edilib. Lent.az-ın Fövqəladə Hallar Nazirliyinin (FHN) saytında istinadən verdiyi xəbərə görə, paytaxtın Xəzər rayonunda 1 nəfər dənizdə (xilasetmə məntəqəsinin ərazisində) çimərkən batmaq təhlükəsi ilə üzləşib. Vətəndaş Fövqəladə Hallar Nazirliyinin dalğıc-xilasediciləri tərəfindən xilas edilib.\nDaha bir vətəndaş Bakının Sabunçu rayonunda dənizdə (xilasetmə məntəqəsinin ərazisində) batmaq təhlükəsi ilə üzləşib. Vətəndaş dalğıc-xilasedicilər tərəfindən xilas edilib.


take.az heyati haqqinda, xeyriyye kompaniyalari, kimsesizlere komek edek, kimsesiz usaqlara komek kompaniyalari, kimsesiz qocalara komek kompaniyalari, kimsesiz usaq sekilleri, kimsesiz qoca sekilleri, teskil olunmus saytlar arasi futbol, ad gunu partyler » Səhifə 36\nTaKe.Az-da Eynəklər lahiyəsi\n/ Baxış: 2799 /\nBu gün M.Sahibin ad günüdür!!!\n/ Baxış: 4600 /\n/ Baxış: 4608 /\nTaKe.Az-da Eynəklər lahiyəsi.\n/ Baxış: 5194 /\nBu gün Hekim_qiz-ın ad günüdür!!\n/ Baxış: 10275 /\nFutbol match-�m�z var!\n/ Baxış: 3386 /\nTake.az ailəsinin �zv�n�n ad g�n�d�r!!!\n/ Baxış: 3033 /\nTaKe.Az-da G�zlər lahiyəsi.\n/ Baxış: 2981 /\nTake.az-�n Ofis �əkilləri\nAna səhifə, Take.az life\n/ Baxış: 3201 /\n/ Baxış: 3495 /\nBitdibawin ad g�n�ndən exclusive �əkillər..\n/ Baxış: 2923 /\nBu g�n BITDIBAW-�n ad g�n�d�r!!\n/ Baxış: 3437 /\n/ Baxış: 2984 /\n/ Baxış: 2882 /\n/ Baxış: 2595 /\nAD G�N�N M�BARƏK Klubnichka\n/ Baxış: 4274 /\nTake.azlilarin u�aqli�i beledi)) II\n/ Baxış: 6794 /\n/ Baxış: 4565 /\nAd g�n�n m�barək!!!\n/ Baxış: 2886 /\nMənim kompyuter masam..Səsverməyə start verildi!\n/ Baxış: 2636 /\n/ Baxış: 3681 /\nTake.azlilarin u�aqligi beledi))\nAd G�n�n M�barək\n/ Baxış: 5032 /\nXəbər g�ndərmək qaydas�\n/ Baxış: 248 /\nDiqqət!!Diqqət!! Yeni bir lahiyə\n/ Baxış: 221 /


Sual 863: Bir ildir ki, mənim yanımda bеytül-mala qaytarılacaq bəzi şеylər var. İndi onları öz öhdəmdən götürmək istəyirəm. Mən nə еtməliyəm?\nSual 864: Mən bеytül-maldan şəxsi məqsədlər üçün istifadə еtmişəm. İndi öhdəmdə olanları qaytarmaq (bəraəti-zimmə) üçün nə еtməliyəm? Vəzifəli şəxslər üçün bеytül-malın imkanlarından hansı həddə istifadə еtmək caizdir? Bu iş (bеytül-maldan istifadə) əlaqədar məsul şəxslərin icazəsi ilə olduqda, hökmü nədir?\nCavab: Vəzifəli şəxslər üçün bеytül-malın imkanlarından vəzifədə çalışdıqları rəsmi iş saatında və zərurət və еhtiyac hallarında və normal miqdarda istifadəеtməyin еybi yoxdur. Bеlə ki, mövcud şərait onlara həmin miqdarda istifadə üçün icazə vеrilməsini göstərsin. Еləcə də bu barədə şərən və qanun üzrə icazəli olan şəxslərin də icazə vеrdiyi adamların bеytül-maldan istifadə еtməsinin еybi yoxdur. Əgər sənin bеytül-maldan şəxsi istifadə еtməyin bu iki qismin birindən olsa, sənin üzərinə hеç bir məsuliyət düşmür. Amma qеyd olunan həmin miqdardan artıq istifadə еdilmiş olsa və ya icazə vеrə bilən şəxslərin icazəsi olmadan o miqdardan artıq istifadə еtsən, bu halda onlara zaminsən, qaldığı halda onun özünü (еynini), tələf olub aradan gеtmiş olduqda isə onun əvəzini bеytül-mala qaytarmalısan. Bundan əlavə, ondan istifadə olunduğu təqdirdə müəyyən qazancı da olubsa, onun ücrətül-mislini (dəyərini) də bеytül-mala qaytarmalısan.\nSual 865: Vəzifəsi müayinə еtmək olan tibbi diaqnostika mərkəzi mənə müəyyən dərəcədə iş bacarığımı itirməyimi təyin еtdikdən sonra dövlətdən bir qədər yardım almışam, amma indi həkimlərlə tanışlıq və aramızda olan hörmətə görə güzəştə gеtdikləri və məni nəzərə aldıqları üçün, bu qədər yardımı almağa haqlı olmadığıma еhtimal vеrirəm. Yaralarımın çox olmasını və həmin qədərdən artığa da layiq olmağımın mümkün olduğu halda mənim vəzifəm nədir?\nSual 866: Hеsabdarın səhvə yol vеrdiyinə görə, bir ay üçün maaşımın üç mislini almışam. Bu məsələni də müəssisənin məsul işçisinə xəbər vеrmişəm. Bu işdən dörd il kеçməsinə baxmayaraq onun hökumət müəssisəsinə məxsus olan illik dövlət büdcəsindən olduğunu bilirəm. Bu məbləği müəssisənin hеsabına nеcə köçürə bilərəm?\nSual 867: Qanuna əsasən müharibə əlilləri əlillik və iş qüvvəsini itirmək dərəcəsi25 faizdən artıq olduqda, müəssisədən borc almaq güzəştindən istifadə еdə bilərlər. Əlillik və iş qüvvəsini itirmək dərəcəsi qеyd olunan rəqəmdən az olan şəxslər bu güzəştdən istifadə еdə bilərlərmi? Əgər istifadə еdib müəssisədən müəyyən məbləğdə borc alsa, ondan istifadə еtməsi caizdirmi?\nSual 868: Dövlət əmlakı dövlət büdcəsi tərəfindən təmin olunmasını nəzərə alaraq, dövlət büdcəsinə malik olan şirkət, zavod və ya idarəyə lazım olan əmtəələrin, ləvazimatın, büdcəsi dövlət tərəfindən təmin olunan digər şirkət, zavod və ya idarədən alması caizdirmi?\nSual 869: Dövlətin, hökumətin, ixtiyarında və ya onların nəzdində olan zavod və fabriklərin, karxanaların, şirkət və ya müəssisələrin ixtiyarında olan İslami və yaxud qеyri-İslami dövlət əmlakının hökmü nədir? Bu əmlak məchulul-malikdirmi, yoxsa dövlət mülkiyyəti hеsab olunur?\nCavab: Dövlət əmlakı, hətta qеyri-İslami ölkələrdə olsa bеlə, şərən (qanuna görə) dövlət mülkiyyəti sayılır. Onlarla “sahibi məlum olan əmlak” kimi davranılmalıdır. Onlarda təsərrüf (istifadə) еtmək bu əmlakın təsərrüf olunma icazəsi əlində olan şəxsin icazəsinə bağlıdır.\nSual 870: Kafir ölkələrdə ümumi əmlakda dövlətin hüququna, еləcə də xüsusi əmlakda maliklərin şəxsi hüququna riayət еtmək vacibdirmi? Müəyyən təlim mərkəzlərində mövcud olan imkanları, qayda-qanunların o mərkəzlər üçün icazə vеrdiyi hallardan başqa yеrlərdə işlətmək caizdirmi?\nSual 871: Ali məktəb tələbələrinə vеrilən yеmək kuponlarından müəyyən olunmuş gündə istifadə еtməsə və o kuponların pulunu almasa (vaxtı kеçsə və)еtibarsız sayılsa, еtibardan düşən bu kuponları (yеmək almaq üçün) еtibarlı kuponların yеrinə vеrmək olarmı? Bu yolla alınan yеməyin hökmü nədir?\nSual 872: Ali məktəblərdə və ya ali təhsil müəssisələrində ticarət nazirliyi və ya sair müəssisələr tərəfindən bu mərkəzlərdə təhsil alan tələbələrə vеrilən yеmək, dərs vəsaiti və s. kimi güzəştlərdən həmin təhsil müəssisələrində işləyən şəxslərə və qulluqçulara da vеrilməsi caizdirmi?\nSual 873: Əlaqədar təşkilatlar tərəfindən idarə işlərində istifadə olunsun dеyə, hökumət müəssisələrinin müdirlərinə və hərbi qulluqçullara bir nеçə maşın vеrilir. Onların həmin maşınlardan qеyri-idari və ya şəxsi işlərdə istifədə еtməsi caizdirmi?\nSual 874: Əgər bəzi məsul şəxslər rəsmi idarə qonaqlarına yеmək və ya mеyvə almaq üçün nəzərdə tutulan və onların ixtiyarında olan büdcədən sui-istifadəеtsələr və ya onu başqa yеrlərdə işlətsələr, bu işin hökmü nədir?\nSual 875: Əgər bir şəxsin dövlətdən müəyyən qədər maaş, yaxud qanun əsasında vеrilən bəzi güzəşt və üstünlüklərdən alacağı olsa, lakin öz haqqını isbatеtmək üçün hеç bir qanuni sənədi yoxdursa, yaxud öz haqqını tələb еtməyə qadir dеyilsə, həmin şəxs öz ixtiyarında olan dövlət əmlakından icbari müsadirə yolu ilə haqqını götürə bilərmi?\nCavab: Bu şəxsin öz əlində əmanət sayılan və onun ixtiyarında olan dövlət əmlakından təqass еdərək öz haqqını götürməsi caiz dеyil. Əgər onun dövlətdən alacağı malı, yaxud haqqı olsa və onu almaq istəyərsə, onu isbat və ya tələbеtdikdə qanuni yolla hərəkət еtməlidir.\nSual 876: Su idarəsi su anbarında balıq saxlayır. Oraya tökülən çayın özündə də balıq var. Amma su idarəsi su anbarındakı balıqları yalnız öz işçiləri arasında bölüşdürür, başqalarına oradan balıq tutmasına manе olur. Başqalarının bu balıqları özləri üçün tutması caizdirmi?\nTeqlər : #Dövlət əmlakı,


Xəbərlərin siyahısı: 04.03.2021 » YeniSumqayit.az - Sumqayıt xəbərləri, maraqlı xəbərlər, yeniliklər vs...\nAFFA İntizam Komitəsi “Sumqayıt” Futbol Klubunu 800 manat məbləğində cərimələyib. "Yenisumqayit.az" qurumun saytına istinadla bildirir ki, buna səbəb martın 3-də Premyer Liqanın 18-ci turunun “Sumqayıt” – “Zirə” oyununda PFL-in Əsasnamənin 9-cu bəndinin (oyundan öncə, oyun vaxtı, oyundan sonra\nQida Təhlükəsizliyi Agentliyi tərəfindən qanunvericiliyin tələblərinə, həmçinin Nazirlər Kabinetinin qərarı ilə təsdiq edilmiş koronavirusun (COVID-19) profilaktikasına dair metodiki göstərişlərin icrasına nəzarət məqsədilə ictimai iaşə obyektlərində reydlər davam etdirilir. Nəzarət tədbirləri\nMöhtərəm Prezidentimizin yalnız qələbəyə hədəflənən uzaqgörən siyasəti və müzəffər ordumuzun 44 günlük Vətən müharibəsindəki rəşadəti, mübarizliyi nəticəsində Azərbaycanın 30 illik Qarabağ həsrəti sona çatdı və xalqımız öz qələbəsiylə möhtəşəm tarix yazdı. Məhz Fevralın 26-da Azərbaycan\nVətən müharibəsi iştirakçısı Arif Hacıyev müharibə zamanı aldığı zədədən huşunu itirib, eyni zamanda bir gözündən yara alıb. İsrailli həkim tərəfindən onun üçqat prosedur əməliyyatı gerçəkləşib. Onun gözünün içərisinə okulyar bir linza yerləşdirilib və israilli donordan təzə bir kornea\nAzərbaycan Premyer Liqasında 18-ci turun oyunları keçirilib. "Sumqayıt" FK "Kapital Bank Arena"da "Zirə"ni qəbul edib. 90 dəqiqənin tamamında qapılara qol vurulmayıb (0:0). "Sumqayıt" FK 19-cu turda "Sabah"ın qonağı olacaq. 8 mart tarixində "Bank Respublika Arena"da keçiriləcək matçın start fiti\nBakı şəhərindəki ümumi təhsil müəssisələrində çalışan pedaqoji və texniki heyətin vaksinasiya prosesi davam edir. Bu proses paytaxtın ümumtəhsil məktəblərində yaradılmış 10 peyvənd məntəqəsində aparılır. Hər mərkəz üzrə gündə təxminən 120 nəfərin peyvənd olunması nəzərdə tutulur. Vaksinasiya\nMilli Hidrometeorologiya Xidmətinin verdiyi məlumata görə Bakıda və Abşeron yarımadasında buludlu hava şəraitinin üstünlük təşkil edəcəyi, bəzi yerlərdə yağış yağacağı, gündüz tədricən kəsiləcəyi gözlənilir. Cənub küləyi əsəcək. Havanın temperaturu Bakıda və Abşeron yarımadasında gecə 4-6, gündüz


“AZPOS-Real Time GNSS xidməti: dəqiqlik, fasiləsizlik və etibarlılıq” mövzusunda İctimai Təqdimat keçirilib\nƏmlak Məsələləri Dövlət Komitəsi iyulun 2-də “AZPOS-Real Time GNSS xidməti: dəqiqlik, fasiləsizlik və etibarlılıq” mövzusunda İctimai Təqdimat keçirib. Tədbirdə kənd təsərrüfatı, neft sənayesi, nəqliyyatın intellektual idarə edilməsi, o cümlədən geodeziya və digər sahələrdə fəaliyyət göstərən dövlət qurumlarının, şirkətlərin nümayəndələri iştirak ediblər.\nMəqsəd AzPOS sistemi haqqında ümumi anlayış, göstərdiyi xidmət növləri, onların üstünlükləri, o cümlədən tətbiq sahələri, xidmətin faydaları haqqında məlumat verməkdir. Eyni zamanda sistemdən istifadə edənlərin sayını artırmaq da əsas vəzifələrdəndir.\nTədbirdə çıxış edən Əmlak Məsələləri Dövlət Komitəsinin Kadastr və Yerquruluşu Layihə-Tədqiqat Mərkəzinin direktoru Fərid Cəfərov qeyd edib ki, Azərbaycan Respublikası Prezidenti İlham Əliyevin 2015-ci il 14 sentyabr tarixli Fərmanına əsasən AZPOS sisteminin məlumatlarından istifadə edilir. Hazırda Azərbaycanda ən müasir texnologiyalar əsasında fasiləsiz fəaliyyət göstərən 37 stansiya mövcuddur. AzPOS xidmətlərinin 300-ə yaxın istifadəçisi var. Azərbaycan Respublikasının ərazisində real vaxtda üfüqi səviyyədə ± 2 sm və şaquli səviyyədə ± 4 sm dəqiqliklə mövqeyi göstərməyə imkan verən sistem vasitəsilə çöl-ölçmə işləri aparmaq istəyən şirkətlərə, avtomobil və ya dəmir yolları, su və kanalizasiya, neft kəmərlərinin çəkilişi ilə məşğul olan qurumlara kadastr xidmətləri göstərilir. Həmçinin faydalı qazıntıların çıxarılması zamanı dağ-mədən sənayesinin daimi müşahidələrində, xətti obyektlərin, bəndlərin və su anbarlarının, eləcə də seysmik dəyişikliklərə məruz qalan ərazilərin hərəkətinin monitorinqlərində də sistemdən istifadə edilir.\nAZPOS Azərbaycan Respublikası ərazisində kadastr-ölçü işlərində tətbiq olunan yüksək dəqiqliyə malik qəbuledicilərin köməyi ilə koordinatları müəyyən edən informasiya sistemidir. Bu stansiyalar Azərbaycan Respublikası ilə Dünya Bankının birgə həyata keçirdiyi “Daşınmaz Əmlakın Qeydiyyatı Layihəsi” çərçivəsində quraşdırılıb. AZPOS şəbəkəsi məlumatları real vaxt rejimində Differensial Qlobal Naviqasiya Peyk sistemi vasitəsi ilə emal etdikdən sonra elektron formada ötürür.\nAZPOS ilə mükəmməl geoməkan istinad sisteminə çıxış, yüksək məhsuldarlıq əldə edilir, real zaman ərzində ərazinin koordinatları müəyyən olunur, o cümlədən ayrıca baza stansiyası, avadanlıq xərcləri tələb olunmur, ümumi sistemdə işləmə imkanları artırılır. Bu stansiyaların qurulması sayəsində istənilən ərazinin koordinatlarını daha rahat, həm də çox qısa vaxt ərzində əldə etmək olur. Üstəlik əvvəllər bu proses üçün bir neçə işçi qüvvəsi tələb olunurdusa, indi bir mühəndis AZPOS sistemindən istifadə etməklə və düyməni basmaqla ərazinin koordinatlarını verə bilir.\nDaha sonra ölkəmizdə fasiləsiz fəaliyyət göstərən istinad stansiyalari şəbəkəsinin işləmə mexanizmindən, üstünlüklərindən, verdiyi imkanlardan bəhs edən ictimai təqdimat olub. Bildirilib ki, sistem geodeziya xəritələrinin hazırlanması üçün baza rolunu oynayır. AZPOS daimi olaraq Amerikanın GPS və Rusiyanın GLONASS peyk siqnallarını qəbul edir.\nDaimi fəaliyyət göstərən geodeziya istinad şəbəkəsinin yaradılması və ortofotoxəritələrin hazırlanması məhz AZPOS şəbəkəsinin texniki imkanlarına əsaslanır. Həmçinin, sistem əmlak qeydiyyatı və dövlət əmlakının idarəetmə sistemləri üçün xəritə və kadastr məlumatlarının bazası rolunu oynayır. Bütün sahələr üzrə cari və perspektiv mərzçəkmə işlərinin yerinə yetirilməsində istifadə edilir. Məhz bu sistemin yaradılması sayəsində yeni peyk və aerofototəsvirlər vasitəsilə rəqəmli ortofotoxəritələrin tam dəsti hazırlanır, torpaq sahələrinin xəritələri tərtib edilir.\nSistemin digər üstünlüyü yeni ortofotoxəritələr vasitəsilə kadastr məlumatlarının düzgünlüyünü yoxlamaq imkanı yaratmasıdır. AzPOS sistemi mövcud kadastr məlumatlarını, o cümlədən keçmiş dövrlərdə qeydiyyata alınmış torpaq sahələrinin ölçülərini, konfiqurasiyalarını, hüquqi sənədlərdə (dövlət aktları və şəhadətnamələr) əks olunmuş texniki göstəriciləri faktiki vəziyyətlə müqayisədə yoxlamaq imkanı verir.\nTəqdimatın ardınca AzPOS xidmətlərini əks etdirən reklam çarxı izlənilib.\nSonda tədbir iştirakçılarının sualları cavablandırılıb. Qeyd edilməlidir ki, AzPOS sisteminə qoşulmaq istəyən hüquqi və fiziki şəxslər rəsmi şəkildə Əmlak Məsələləri Dövlət Komitəsinin Kadastr və Yerquruluşu Layihə-Tədqiqat Mərkəzinə müraciət etdikdən sonra, sənədləşmə prosesi başa çatan kimi, qısa vaxt ərzində istifadəçi adı və şifrə ilə təmin edilirlər.


Müzakirə:Azərbaycanlılar — Vikipediya\nBu, Azərbaycanlılar məqaləsinin müzakirə səhifəsidir.\n3 Azərbaycanlıların adı və mənşəyi\n4 Türklük yoxsa Azərilik\n5 Qondarma Türkləşmə nəzəriyyəsi\n6 "Dindar" ne demekdi?\n7 Azərbaycanlı və Azərbaycan türkü\nHörmətli Istifadəçi: Shahrux (Istifadəçi: Number Pi). Məqalədə Azəırbaycanda 10,2 milyon azərbaycanlının yaşaması qeyd olunub. Tarixçəni yoxladım, deyəsən bunu siz qeyd etmisiniz (sətr 181). Həm də bunu 2016-cı ilə aid olduğunu göstərmisiniz, amma 2009-cu il mənbəsinə istinad etmisiz. Əgər Azərbaycanda 10 milyon nəfər əhali yoxdursa, 10,2 milyon azərbaycanlı burada necə yaşaya bilər? Doğrudanmı bunları siz etmisiniz? Etmisinizsə, niyə? Al.xonder (müzakirə) 19:48, 8 iyul 2016 (UTC)\nSay doğrudur, amma mənbə yoxdur deyə, məncə də, silinməlidir.Mən mənbəni tapsam,əlavə edəcəyəm. AzerbaijanRoya (müzakirə) 18:37, 21 iyul 2016 (UTC)\nTanınmış şəxsiyyətlər[əsas redaktə]\nMəncə, yuxarıdakı tanınmış şəxsiyyətlərə Mübariz İbrahimov, Babək, Nadir şah Əfşar da əlavə olunmalıdır.Və ya digər bir çox tanınmış şəxslərimiz. AzerbaijanRoya (müzakirə) 18:39, 21 iyul 2016 (UTC)\nAzərbaycanlıların adı və mənşəyi[əsas redaktə]\nBu nə biabırçı məqalədir? Bura fars vikipediyasıdır? Azərbaycanlıları fars soylu göstərən mənbələr ingiliscədən tərcümə edilib qoyulub bura? Mən indi Qarabağ haqqında məqalələri ingilis dilli səhifədəm mənbələri ilə götürüb tərcümə etsəm yayınlayacaqsız? Mənbə qoyulması məqaləni elmi və obyektiv edir? Gülünc, rəzil bir tərcümədir. Ona görə heç kim işləmək istəmir azərbaycandilli vikipediyada. Kefinizə görə məqalələrə blok qoyub pis günə salmısız. Bu utanc verici bir məqalədir. --46.197.61.28 01:05, 23 mart 2017 (UTC)\nСənab 46.197.61.28. Dediyiniz məqalə normal vəziyyətdədir sadəcə bəzi bölmələr hələ tamamlanmayıb. Qarabağ haqqında məqalələr isə məzmununa görə ingilis və digər dillərdə olan vikipediya məqalələrindən fərqlənməli deyil. Harada səhv varsa düzəldilməlidir, istər bizdə olsun, istər inciliscədə. Məzmun isə eyni olmalıdır. Azərbaycanlıların türk əsilli yaxud fars əsilli olması isə azvikinin problemi deyil. Bu məsələ ilə alimlər və Azərbaycan MEA-sı məşğul olur. Biz onların yazdıqlarına istinad edirik. Aydın Məmmədov (müzakirə) 14:04, 23 mart 2017 (UTC)\nMəzələnirsiz camaatla? siz tərcümə eləmisiniz bunu? Fizika məqaləsi deyil bu, tarixdir. Humanitar sahədir. Necə yəni fərqlənməli deyil? əlbəttəki qarabağla bağlı ermənilərin məqaləsi bizimkindən fərqlidir. Ermənilər ingilisdilli məqaləni ermənipərəst formaya salıb. Biz də elə hazırlamalıyıq? Xeyir ola? Azərbaycandilli vikipediyada özbaşınalıq hökm sürür. Belə obyektivsiniz girin ingilis dilindəki ermənpərəst məqalələrin redakte edin görüm edə bilirsiz? Burda ağlına gələni tərcümə eləmək asandır. --46.197.61.28 21:18, 23 mart 2017 (UTC)\nCənab, əgər vikipediyaya can yandırmaq istəyirsinizsə əvvəlcə hesab açın, baxaq görək nə etmisiniz indiyə qədər və nə edə bilirsiniz. Sonrası da ki məqaləni mən tərcümə etməmişəm. Üçüncüsü isə vikipediyada ermənipərəst məqaə ola bilməz, əgər hansısa erməni istifadəçi belə məqalə yaradıbsa, digər istifadəçi həmin məqaləni tərəfsiz edə bilər. Dediyiniz ermənipərəst məqaləni harada görmüsünüz? Yoxdur belə şey, azərbaycanlı azsaylı vikipediyaçılar gecə-gündüz vikipediyanın bütün dil bölmələrində əzmkarlıqla işləyirlər, ermənilərə göz açmağa imkan vermirlər. Başa düşün ki vikipediya məqaləsi neytral və tərəfsiz olmalıdır. Bura ağlımıza gələni və xoşumuza gələni yazmaq üçün məkan deyil. Sizə artıq bir dəfə dedim ki, Azərbaycan xalqının mənşəyi məsələsini dünya alimləri AMEK araşdırır. Biz onların yazdıqlarına istinad edirik. Onlar nə yazırsa, biz də onu yazacağıq. Aydın Məmmədov (müzakirə) 10:17, 24 mart 2017 (UTC)\nBelə özbaşınalıqda hesab açmıram. https://en.wikipedia.org/wiki/Karabakh Bu məqalə sizi qane edir? Elə isə tərcümə edim. --46.197.61.28 23:34, 25 mart 2017 (UTC)\nNəinki həmin məqalə, məqalənin rusca versiyası da normal məqalədir: https://ru.wikipedia.org/wiki/%D0%9A%D0%B0%D1%80%D0%B0%D0%B1%D0%B0%D1%85 Cənab, həmin məqalələrdə doğru olmayan bir şey görürsünüzsə, düzəldin və redaktənizi etibarlı mənbələrə istinadən edin ki, heç kim geri qaytara bilməsin. Edə bilmirsinizsə, bu mənim günahım deyil. Aydın Məmmədov (müzakirə) 11:19, 26 mart 2017 (UTC)\nAydındır. Tərcümə edəcəm. Digər dillərə də edəcəm. --46.197.61.28 01:01, 27 mart 2017 (UTC)\nAzərbaycalıların nə zamandan iran dilli və qafqaz dilli xalqlarla qohumluğu catır. Yəqin bu fikiri irəli sürənlər bütün bəşəriyyətin Hz Adəm və Həvvadan törəməsi fikiri ilə çıxış edirlər.__Q🅾⚓Ç🅾Ⓜ🅰Q (müzakirə) 04:35, 11 may 2017 (UTC)\nBu və burada bu istifadəçi tərəfindən edilib. Heç bir müzakirə başlamadan, dəyişə bilərsiniz. Aydın Məmmədov (müzakirə) 07:30, 11 may 2017 (UTC)\nTürklük yoxsa Azərilik[əsas redaktə]\nBizim milliyətimiz və ya etnik mənsubiyyətimiz niyə görə izah edilərkən "Azəri" deilməlidi? Hara yazılıb ki biz azəriyik? O göstərilən istinadların doğruluğu nə dərəcədə düzgündü? Heç konstitutsiyamızda da belə şey yoxdu. Türkiyədə bizə azəri deyirlər. Amma çoxu bilmir ki, bizim azərilərlə heç bir qohumluğumuz yoxdu. Elə Türkiyə Tarxiçisi Pr.Dr. Tufan Gündüz (başqa bir tarixçi var onun adını bilmirəm) dəfələrlrə azəri kəliməsinin bizə aid olunmasının qəti yanlışlıq olduğunu sübut edib. Youtube-da videoları da var buna aid. Məndə 1926-cu ilə SSRİ-nin Azərbaycan əhalisinin tərkibi haqqında məlumat verdiyi bir kitabın şəkili var. Orada açıq aşkar Türk yazılıb. Niyə görə əksər öz dilimizdə olan məqalələrdə bizim milliyyət azəri yazılır. Olmaze belə şey.\nErzuman gia, müzkirələrdə nəsə yazdıqdan sonra, lap axırda 4 dənə yan yana ~ işarəsi qoyun, bu halda imzanız və şərhinizin tarixi avtomatik olaraq şərhinizə əlavə edilmiş olacaq və görünəcək. Vikipediyanın öz qaydaları var, etdiyiniz bu dəyişiklik vikipediya qaydalarının pozulmasıdır. Azərbaycanlılar haqqında bu məqalənin seçilən adı, azərbaycanlıların rəsmi adıdır. Bunu BMT də tanıyır, Azərbaycan qanunları da, akademik mənbələr də. Lakin başqa ölkələrdə xalqımız başqa cür adlanırsa, yaxud xalqımız nə vaxtsa başqa cür adlanıbsa, biz bunu da məqalədə göstərməyə borcluyuq (Qonşularımız gürcülər özlərinə gürcü demirlər ki? Ya bəlkə ermənilər özlərinə erməni deyirlər?).\nYeri gəlmişkən əlavə edim ki, mütamaddi olaraq kimlərsə məqalədə “azərbaycanlı” sözünü “türk”, yaxud “azərbaycan türkü” kimi dəyişməyə cəhd edirlər. Bu istifadəçilər əksər hallarda türk sözünü böyük həriflə yazırlar, bu isə o deməkdir ki, onların heç 9 illik təhsilləri belə yoxdur. Əgər 9 illik təhsil bazası üzrə təhsil proqramını azacıq da olsa mənimsəmiş olsaydılar, o halda heç olmasa bilməli idilər ki, “azərbaycan türkü” ifadəsində türk sözü kiçik hərflərlə başlamalıdır. Bu kateqoriyalı istifadəçilərin vikipediyada fəaliyyəti adətən “azərbaycanlı” sözünü “türk”, yaxud “Azərbaycan türkü” ilə əvəz etməklə məhdudlaşır, bundan artıq onlar heç nə etmirlər, onlara nəyisə izah etmək, başa salmaq qeyri-mümkündür. Amma onlardan fərqli olaraq sizin normal fəaliyyətiniz var və buna görə də əminəm ki məni başa düşməkdə çətinlik çəkməyəcəksiniz. Aydın Məmmədov (müzakirə) 12:07, 27 iyun 2017 (UTC)\nMənə maraqlıdır ki, əgər İranda yaşayan ayrı bir azəri xalqı və ya tayfası varsa niyə azvikidə və ya digər vikilərdə bunun haqqında məqalə yoxdu?--Abutalub (müzakirə) 12:39, 27 iyun 2017 (UTC)\nSiz dediklərinizi başa düşürəm. Başqa millət bizi azəri və ya başqa cür adlandırırsa bu tam normal bir şeydi və onu ayrıca başlıq kimi vermək olar. Amma bu əsas vermir ki, biz də özümüz-özümüzə azəri deyək. Düşmənlərimiz ermənilər belə bizə müraciətdə "türk" deyir. Məhşur "Hi es. Türk es (dəqiq yazılışını bilmirəm)" deyimini hər kəs eşitmiş olar. Milliyətimizin türk kimi deyilməsi o demək deyil ki, biz Türkiyədə yaşayan türklərdənik. M.Ə.Rəsulzadənin Azərbyacan türkləri haqqında məqaləsi var və orada qeyd edir ki, biz Qafqazda yerli xalqıq. Əgər başqa ölkələrin ədəbiyyatına istinad edib azəri kəliməsini məqaləyə yazırısınızsa, onda M.Ə.Rəsulzadənin də həmin məqaləsini tapıb Azərbyacan türkləri haqqında daha dəqiq məlumatı da yazın. Gəlin etiraf edək ki, bizim həm indiki həm əvvəlki liderlərimizdən heç kim, bizə azəri deməyib. H.Əliyevin "Bir millət iki dövlət" demək nə anlam verir? Bəs bayrağımızdakı mavi rəng? Həm də Konstitusiyamız. Məncə buları nəzərə almaq lazımdı. Mənim əsas etirazım azəri sözüdü. Erzuman Rizvanoglu (müzakirə) 13:54, 28 iyun 2017 (UTC)\nM.Ə.Rəsulzadə türklə yanaşı azəri sözü də işlədirdi, bunubla yanaşı azərbaycanlıların iranlı olduğunu da deyirdi. O bir jurnalis olub, nə akademik idi, nə elmi işçi. Elm sahəəsində mütəxəssis olmayıb. Bir də görürsən yazırdı ki filan tarixçi düz yazmayıb, Bakı əvəzinə Təbriz yazıb, çünki yanar qazlar Bakıdadır, Təbrizdə yanar qaz ola bilməz. Yəni qeyri-elmi mülahizələr irəli sürübdür. Halbuki heç bir tarixçi Bakı ilə Təbrizi qarışdıra bilməz, mümkün olmayan bir şeydir bu. Azəri sözündən narahatçılığınıza əsas görmürəm. Əgər hesab edirsinizsə ki azəri başqa bir xalqın adıdır, narahat olmayın. Avar da iki müxtəlif xalqın adıdır. Bolqar-bulqar-balkar da müxtəlif xalqların adılarıdır. Aydın Məmmədov (müzakirə) 16:15, 28 iyun 2017 (UTC)\nSon yazdığınızdan bir nəticə çıxara bilmədim. Mən azəri sözündən narahatam özü də çox. Bilmirəm bu necə olursa ya siz milliyətimizə başqa millətlərin gözü ilə baxırsınız ya başqa bir şey. Hər halda bu sıradan bir məqalə deyil. Bizim haqqımızda məlumat öyrənmək istəyən ilk əvvəl bu məqaləni oxuyacaq təbii ki. Məndən inciməyin, lap istəyirsiniz məni vikipediya istifadəçiliyindən çıxarın qərar sizin. Siz azəri kəliməsinin arxasında nəsə məqam güdürsünüz yəqin ki. Bu kəlimənin əlehinə olan tək mən yox əksər gənclikdir və burada da çox etiraz edən olub. Mən rəsmi sənədlərimdə türk olduğumu qeyd etmirmək üçün bir xeyli çalışıb və nail olmuşam. Sizinlə isə daha bu mübahisəyə girməyəcəm. Sizə son məsləhətim isə bu videoya baxın " https://www.youtube.com/watch?v=Y203IixGQxU " və görün azəri kimdi. Erzuman Rizvanoglu (müzakirə) 17:05, 28 iyun 2017 (UTC)\nHansı sənədlərinizə türk yazdırmısınız? Kimlikdən söhbət getmir təbii ki, çünki kimlikdə milliyyət yazılmır. Əgər valideynlərinizdən kimsə Türkiyə, yaxud Osmanlı İmperiyasının vətəndaşı olubsa (fərqi yoxdur, üzr istəyirəm, lap erməni də olsa, kürd də olsa), yaxud qarapapaq tayfasından və s. tayfalardan olubsa hansısa sənəddə milliyyətinizi türk göstərə bilərsiniz, amma mən bilmirəm o nə sənəddir. Tirkiyə konstitusiyasına görə bütün Türkiyə vətəndaşları türkdür, valideynləri Türkiyə, yaxud Osmanlı vətəndaşlıarı olanlar da. Azəri məsələsində siz bir nəfərin subyektiv fikrini ortaya qoymusunuz, məqalədən sildiyiniz hissədə isə görün nə qədər mənbə var. Bu necə ola bilər? Bir nəfər haqlıdır, 10 nəfər haqlı deyil? O türk professoru getsin Türkiyə hökuməti ilə davasını etsin. Desin siz niyə azərbaycanlılara azəri deyirsiniz? Niyə azərbaycan dilinə azəri dili deyirsiniz? Faktiki olaraq bütün türk elmi mənbələri azərbaycanlıları azəri, azərbaycan dilini azəri dili kimi tanıyır. Baxın: tr:Azeriler, tr:Azerice. Dediyiniz video ciddi bir şeydirsə, türklər niyə bundan nəticə çıxarmırlar? yenə Azeri, Azərice yazmaqda davam edirlər? Türklər türk dilində olan bu videodan nəticə çıxarmırlarsa, biz niyə ona diqqət yetirməliyik?! Aydın Məmmədov (müzakirə) 18:20, 28 iyun 2017 (UTC)\nBilirsiz nə var? Qarabağın da Ermənistana aid olduğunu göstərən çoxsaylı kitab var. Hamısının da müəllifi haydı (ermənidi). Onda belə Qarabağın Ermənistana aid olduğunu göstərən bir məqalə yazın. Yəqin ki, siz bir gün o kitabları istinad gətirərək Qarabağ Ermənistanındır deyə bir məqalə yaradacaqsınız. Halbu ki, indiki Ermənistan özü də tarixi Azərbaycan torpaqlarındadı və Prezidentimiz İlah Əliyev bu sözü beynəxalq çıxışlarında açıq-aşkar qeyd edib. Bunu da istisna etsəniz day siz kimliynizi ortaya qoyacaqsınız. Nə itəyirsiz fikirləşin amma sizin fəalyyətiniz azvikidə tariximizi saxtalaşdırmaqdı. Məlumatı dəyişə bilərsiz qanı yox... Erzuman Rizvanoglu (müzakirə) 19:07, 28 iyun 2017 (UTC)\nErzuman Rizvanoglu, siz Azəridən başladınız, sonra keçdiniz Qarabağa. Məqaləyə Azəri sözünü mən daxil etmədiyim kimi, mən də silə bilmərəm. Siz də silə bilməzsiniz. Vikipediya elə yer deyil ki kim ürəyi istəyəni silə bilsin. Keçin 5-10 dəqiqəlik türkcə vikiyə, Azəricəni türkcə edin, Azəriləri türk edin, görün nə reaksiya olacaqdır. Sonrası da kı, mən niyə Qarabağ Ermənistanındır deyə məqalə yaratmalıyam? Açıq aşkar görünür ki nə yolla olursa olsun qarşınızdakını şantaj etmək istəyirsiniz. Sübüt edə bilərsinizmi ki, mən dediyiniz məqaləni yaratmaq istəyirəm? İstifadəçilər bir birlərinə qarşı belə ittihamlar irəli sürə bilərlər, amma dediklərini sübut edə bilməsələr bloklanmalıdırlar. Bunu da nəzərə alın. Aydın Məmmədov (müzakirə) 19:28, 28 iyun 2017 (UTC)\nBaşqası bizə azəri tatar monqol azərbaycanlı vs..... deyə bilər ancaq digər etnik qruplarıda nəzərə alaraq hər nə qədər azərbaycanlı deyəndə türk ləzgi kürd tat rus bu qarşıq etnoslar azerbaycanlı adı altında bir milliyət kimi göstərilməyə çalışılsada bir ləzgi heç vaxt özünə azərbaycanlı deməz həmin şey digər etnoslar üçündə keçərlidir yəni demək istədiyim azerbaycanlı sözü yenə bizim üstümüze qalır,\nbiz azerbaycan dövlətinin ümumi toplumu olaraq türkük, bilirsiniz ki azərbaycan müstəqilliyini qazananda əbülfəz elçibəyin hakimiyəti dövründə rəsmi dövlət dili türk dili idi vəya azərbaycan türkcəsi , heydər əliyev məqama gəldikdən sonra dilimizin adını dəyişibdir azərbaycan dili olaraq ,millətimizədə azərbaycanlı deyibdir buna digər etnoslarda daxil ,\n20 inci əsrə qədər azərbaycanlı və azəri deyə bir millət yoxuydu, Azərbaycan coğrafiyasında yaşayan xalq türk bilinirdi və azərbaycan qədimdən bəri türk yurdu olubdur , deyirsiniz ki türkiyədə bizə azəri deyirlər yalnız birşeyi unudursunuz , türkçe vikipedde , haqqımızda türk vikipedler de bizi azerbaycan türkü kimi tanıdırlar oxuyucularına və bizim türk olduğumuzu hər fürsəttə vurğulayırlar . Bayrağımızın mavi rəngi hər nə qədər türkçülüyü təmsil etsədə dilimizin adının azərbaycan dili olaraq dəyişdirilməsi elədə bizə azəri demək üçün kifayətdir , ancaq biz bilirik ki türk nəsliyik milli dəyərlərimizə dövlət statusunda rəsmilik qazandırılmadıqca ümid etmirəm ki bizə türk desinlər onsuzda başqasının mənə nə dediyi çox da maraqlandırmır lakin öz xalqımız özünü tarixini və türk əcdadlarını nəzərə alaraq bilməlidir ki bu xalq türkdür. Ronald.ibr (müzakirə) 00:34, 4 may 2018 (UTC)\nQondarma Türkləşmə nəzəriyyəsi[əsas redaktə]\nƏgər fikir vermisinizsə bizim etnik mənşəyimiz haqqında yazan tarixçilərin hamısı Avroplalıdır. Ömürlərində bir dəfədə olsun Azərbaycanda olmayıb, azərbaycanlı görməyib, okeanın o tayında oturub bizim mənşəyimiz, tariximiz haqqında uydurma, qondarma şeylər yazırlar. Deyirlər ki Azərbaycan səlcuqilərin zamanında Türkləşməyə başladı. Çox maraqlıdır, rəsmi dili Farsca olan Səlcuqilər niyə Azərbaycanı türkləşdirib? necə Türkləşdirib?. Görəsən şəhərlərdə və kəndlərdə Türk dili kursları mı açırdırlar? Bu uydurmalara inananların məntiqinə şübhə edirəm.\nAzərbaycanın Türk yurduna çevrilməsi Hülakü xanla bağlıdır. Azərbaycanın yerli əhalisi olan İran dilli və Qafqaz dilli xalqlar Tatar (Türk-Monqol) ordusu tərəfindən 13-cü əsrdə sistematik şəkildə məhv edildi və Türklər (Oğuzlar) buraya yerləşdirildi. Adicə 1220-1223 cü illərdəki birinci Monqol yürüşündə Beyləqan, Marağa, Gəncə, Ərdəbil, Həmədan, Naxçıvan, Şamaxı, Şamxor və digər şəhərlərin əhalisi qadın-uşaq demədən məhv edildi. O dövrdə yaşamış Monqolların rəsmi tarixçiləri Cüveyni, Fəzlullah Rəşidəddin Avropanın küncündə oturan qondarma "tarixçilərdən" fərqli olaraq bu haqda öz əsərlərində təfərüatlı və düzgün yazıblar.\nBiz Azərbaycan türküyük. Qafqaz dilli albanların, iran dilli azarilərin nəslindən gəlmirik. Bizim atalarımız onların nəslini 13-cü əsrdə kəsib. Artıq dərəcədə xahiş edirəm. Avropalıların bizim mənşəyimiz, tariximiz haqıında uydurmalarını məqaləyə əlavə etməyin. 185.118.48.146 06:54, 10 aprel 2018 (UTC)\nDNA diye bir şey var. Xalq veya millet siyasi termindi eslinde. Azerbaycan xalqi dunen yaramıyib, ferqli etnoslar ferqli medeniyetler neticesinde emele gelib Aserbaidschaner (müzakirə) 01:23, 31 oktyabr 2019 (UTC)\n"Dindar" ne demekdi?[əsas redaktə]\nBu sözün işledilmesi yanlıştı çünkü Azerbaycandanlılar müslüman xalqdı. Çoxu veyaxud ekseriyeti yazarsak daha doğru olur mence. Aserbaidschaner (müzakirə) 13:07, 31 oktyabr 2019 (UTC)\nAzərbaycanlı və Azərbaycan türkü[əsas redaktə]\nAzərbaycanlıların ikinci adı Azərbaycan türkdü olduğunu hamımız bilirik. Bu özünü adlandırma digər dillərdə (ingilis məsələn) göstərdiyi halda bizdə yığışdırılmışdır. Düşünürəm ki, Azərbaycanlı adı ilə yanaşı Azərbaycan türkü adının qeyd edilməsi doğru olardı. Diqqətinizə görə sağolun. Elnurxanrzali (müzakirə) 06:27, 9 yanvar 2021 (UTC)\nMənbə — "https://az.wikipedia.org/w/index.php?title=Müzakirə:Azərbaycanlılar&oldid=5698461"\nBu səhifə sonuncu dəfə 9 yanvar 2021 tarixində, saat 06:27-də redaktə edilib.


Azərbaycanda iqtisadi fəal əhalinin yalnız 33 faizinin kvalifikasiyası var - Nazirlik\n27 November 2019 - 13:21\nAzərbaycanda iqtisadi fəal əhalinin yalnız 33 faizinin kvalifikasiyası var- Nazirlik\n“Böyük nəticələr əldə etməyimizə baxmayaraq, hələ ki, hər bir Azərbaycan vətəndaşı üçün layiqli iş yeri yarada bilməmişik. Ancaq vacib məsələ odur ki, hökumət mövcud problemləri həll edir, bununla bağlı strategiyası var”.\nAPA-nın məlumatına görə, bunu “Azərbaycanın kənd və şəhər ərazilərində layiqli əməyin və inklüziv iqtisadi artımın təşviqi vasitəsilə Dayanıqlı İnkişaf Məqsədlərinin (DİM) icrasında artan tərəqqi” adlı Beynəlxalq Əmək Təşkilatı (BƏT) layihəsinin nəticələrinə həsr olunmuş konfransda çıxış edən Əmək və Əhalinin Sosial Müdafiəsi Nazirliyinin Məşğulluq siyasəti şöbəsinin müdiri Elnur Süleymanov bildirib.\nOnun sözlərinə görə, Azərbaycanda demoqrafik vəziyyət müsbətdir: “Ölkədə doğulanların sayı ölənlərin sayından demək olar ki, 3 dəfə artıqdır. Sözsüz ki, bu, bizi sevindirir. Ancaq bu məsələ həm də hökumət qarşısında böyük çağırışlar qoyur. Doğulan, əmək qabiliyyəti yaşına çatan insanların layiqli işlə təmin edilməsi vacib çağırışlardan biridir. Son illərdə Azərbaycanda hər il 140-150, bəzən isə 160 minə qədər uşaq doğulur. Onların 96-97 faizi əmək qabiliyyətli yaşa çatır. 15 yaşdan sonra onlar ya təhsillərini davam etdirirlər, ya da əmək bazarına daxil olurlar”.\nE.Süleymanov bildirib ki, bu insanların hər biri üçün layiqli iş yeri yarada bilmək üçün iqtisadiyyat güclü olmalıdır: “Eyni zamanda pensiya yaşının qaldırılması ilə bağlı qərarların verilməsi də bizi bəzi çağırışlarla üzləşdirib. Hər il pensiya yaşı çatdığı üçün əmək bazarını tərk edən yaşlı vətəndaşların sayı təqribən 20 min nəfər azalır. Digər tərəfdən də yaşlı vətəndaşlarımızın əmək bazarından çıxma sürəti azalıb. Vacib problemlərdən biri odur ki, gənclərimizin təhsilə həvəsi artsa da, hələ də kifayət qədər gəncimiz orta məktəbi bitirdikdən təhsilini davam etdirmir. Hazırda iqtisadi fəal əhalinin yalnız 33 faizinin kvalifikasiyası var. Bu insanlar orta məktəbi bitirdikdən sonra ya peşə məktəbinə, ya da ali məktəbə daxil olublar. Kvalifikasiyasız işçi qüvvəsi heç kimə lazım deyil. Bəzi insanlar kvalifikasiyası olmadığına görə əmək bazarına daxil ola bilmirlər”.


Azərbaycan mükafat yarışına KİV-in qeydiyyatı başlayıb - Olimpiya Idman NövləriOlimpiya Idman Növləri\n10 yanvar 2019 / 12:31 Baxış sayı: 487\n26-28 apreldə Formula1 üzrə sayca 4-cü Azərbaycan qran-prisinə yerli media nümayəndələrinin qeydiyyatına başlanılıb. Allsport.az saytı xəbər verir ki, dünya çempionatına akkreditasiya Beynəlxalq Avtomobil Federasiyası və Formula1 şirkəti tərəfindən idarə olunur.\nYerli KİV-in yarışa qeydiyyatı Bakı Şəhər Halqası əməliyyat şirkətinin vasitəçiliyi ilə həyata keçirilir. Proses 28 fevral saat 17:00-dək davam edəcək.\nAkkreditədən keçmək istəyən jurnalistlər BŞH-nin rəsmi veb-səhifəsinə daxil olaraq müvafiq formanı doldurmalı və tələb olunan sənədləri sistemə yüklədikdən sonra onlayn qaydada müraciət etməlidirlər. Natamam və ya vaxtından gec göndərilmiş müraciət formaları nəzərə alınmayacaq.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Ayətullah Əli Xamneyi: Müqəddəs varlığı təhqir etmək nə vaxtdan söz azadlığı hesab olunur?\nİran İslam İnqilabının Ali Rəhbəri Ayətullah Seyid Əli Xamneyi Fransa gənclərinə məktubla müraciət edib.\nAZƏRTAC xəbər verir ki, Ali Rəhbər Fransa Prezidentinin söz azadlığına münasibətdə ikili standartdan çıxış etdiyini bildirib. Qeyd olunub ki, fitnə-fəsadı söz azadlığı kimi təqdim etmək, müqəddəs Peyğəmbəri təhqir edənləri müdafiə etmək islamofobiyaya rəvac verməkdir.\nAli Rəhbər fransalı gənclərə müraciətində, həmçinin yazır: "Prezidentinizdən soruşun, Allahın elçisini və müqəddəs bir varlığı təhqir etmək nə vaxtdan söz azadlığı hesab olunur? Bu ağılsız hərəkət insanların inancını, mənəviyyatını təhqir etmək deyilsə, bəs nədir?”.\nAyətullah Əli Xamneyi fransalı gəncləri doğru yola dəvət edərək İslam haqqında deyilən yalan və iftiralara inanmamağa çağırıb.\nQeyd edək ki, Fransa Prezidenti Emmanuel Makron Məhəmməd Peyğəmbəri karikatura ilə təhqir edənləri müdafiə edərək, müsəlmanları separatçı, İslam dininin isə böhran vəziyyətində olduğunu bildirib.\nFransa Prezidentinin bu çıxışı dünya müsəlmanlarının etirazına səbəb olub. Bununla əlaqədar İran, Türkiyə, Orta Asiya və ərəb dövlətlərində kütləvi aksiyalar keçirilib.\nƏfqanıstanın yeni səfiri etimadnaməsinin surətini Azərbaycanın xarici işlər nazirinə təqdim edib12:12 29.10.2020\nAntonio Quterreş: insan təbiətlə intihara bərabər müharibə aparır12:12 29.10.2020\nCOVID-19: Fransa İspaniya və İsveçrə ilə sərhədlərini bağlayacaq və bu ölkələrdən gələnlərə təcridolma rejimi tətbiq edəcək12:12 29.10.2020\nÜST qoruyucu maskalar barədə tövsiyələrini yeniləyib12:12 29.10.2020\nÇinin kosmik aparatı Ayda ilk süxur nümunələrini toplayıb12:12 29.10.2020\nDünyanın ən iri 10 ticarət limanının 7-si Çindədir12:12 29.10.2020


Ana Səhifə 3-cü-sektor Sürücülərə xəbərdarlıq edildi\nYeni Çağ Media Qrupu – Avqust 03, 2015 - 12:43\nRespublika Baş Dövlət Yol Polisi İdarəsi havaların isti keçməsilə əlaqədar sürücülərə növbəti dəfə müraciət edib.\nİdarənin ictimaiyyətlə əlaqələr şöbəsinin rəisi Kamran Əliyev açıqlamasında bildirdi ki, sürücülərə soyuducu sistemi olmayan avtomobillərdən günün isti vaxtlarında mümkün qədər istifadə etməmək tövsiyə olunur. İdarə rəsmisinin sözlərinə görə, kondisionersiz avtomobillərlə yay aylarında törədilən yol qəzalarının əksəriyyəti günorta saatlarında baş verir: “Günorta vaxtlarında qeydə alınan yol nəqliyyat hadisələri məhz günün qızmar vaxtlarına təsadüf edir. İsti hava, eləcə də havada olan müxtəlif qazlar sürücüyə həm psixoloji, həm də fizioloji təsir edir. Son günlərdə hava temperaturunun ölkə boyu yüksək olmasını nəzərə alaraq nisbətən uzaq məsafədə yola çıxan sürücülərindən kondisioneri olmayan avtomobillərdən saat 12.00-dən 18.00-dək mümükün qədər az istifadə etmələri və soyuducu sistemlə təchiz olunmuş ictimai nəqliyyat vasitələrinə üstünlük vermələri xahiş olunur”.\nBakı şəhər Təcilli Tibbi Yardım Stansiyasından da isti havada avtomobil idarə etməmək tövsiyə edilib. Belə ki, isti havada insanlarda qan qatılaşması zamanı tromb yaranır. Bu da insanda infark, insult və digər xəstəliklərə yol açır və sürücünün idarəetmə qabiliyyətini itirməsinə səbəb olur. İstidən insanın görməsi də pisləşir.


Bir ölkə də Ebola təşvişində » Qadin.Net ~ İlk milli qadın portalı\nKanada səhiyyə işçiləri 7 nəfərin Ebola virusuna yoluxub-yoluxmadığını yoxlayır.\nMilli.Az anspress-ə istinadən bildirir ki, bu barədə CBC kanalı xəbər verib.\nYoxlanılanların Qərbi Afrikadan gəldikləri bildirilib.\nDaha əvvəl Kanada höküməti ölkədə yoluxma halı baş tutmasın deyə Qərbi Afrikadan olan vətəndaşlara viza verməkdən imtina etmişdi. Qərarla əlaqədar Syerra-Leon rəsmiləri Kanadanı diskriminasiyada günahlandırmışdı.\nDünya Səhiyyə təşkilatının son məlumatına görə, Ebola virusu nəticəsində xəstəliyin dünyada 7842 nəfərə çatıb. Xəstəliyə yoluxanların sayı isə 20 mindən çoxdur.\nXəstəliyin ən çox yoluxma halı Syerra-Leon, Liberiya və Qvineyadadır. Bundan əlavə xəstəlik Nigeriya, Mali, Seneqal, İspaniya və ABŞ-da yayılıb. 29 dekabr tarixində isə yoluxma halı Şotlandiyada qeydə alınmışdı.\n"Ebola" virusundan 3 gün ərzində 70 nəfər öldü\nDəhşətli xəstəlik sürətlə yayılır\nTürkiyədə Ebola virusuna yoluxma halları ilə bağlı 45 xəstəxana ayrılıb\nALLAH bizleri bele qorxunc xesteliklerden qorusun.\nAllah qorusun pis xəstəliklərdən bizləri.


Sarkisyanın əsl vəzifəsi-TƏHLİL\n18 İyun 2012 16:31 | 2 058\nPrezident, yoxsa narkobaron\nSon 10 ildə aparılan müşahidələr göstərir ki, Əfqanıstanda istehsal olunan narkotiklərin bazarı bilavasitə Müstəqil Dövlətlər Birliyinə üzv olan dövlətlər və Avropa ölkələridir.\nDaha çox mənfəət, daha çox nəzarətsiz ərazilər\nNarkomafiya daha çox mənfəət əldə etmək üçün daha çox nəzarətsiz ərazilər, münaqişə ocaqları seçir, məhz oradan istifadə edərək daha az sərfiyyat edib böyük məbləğdə pullar qazanır. Bu baxımdan da istər beynəlxalq narkomafiya, istərsə dəterrorçu qruplaşmaların fəaliyyətini dəstəkləyən ölkələr var ki, onlar buna göz yumurlar və ya şərait yaradırlar. Dağlıq Qarabağ da belə məkanlardan biridir. Bölgənin nəinki təbii ehtiyatları vəhşicəsinə talan olunur, meşə sahələri yandırılır, flora və faunasına ciddi şəkildə ziyan vurulur, eyni zamanda işğal olunmuş ərazilərimizdə silah daşınması və narkotik alveri fəaliyyətləri həyata keçirilir.\nSözsüz ki, ermənilər tərəfindən işğal olunmuş ərazilərimizdən narkotik maddələrin tranzit kimi istifadə edilməsi Azərbaycanı narahat edən məsələlərdən biridir. Eyni zamanda bu ərazilərdə narkomafiyanın əkin sahələri və laboratoriyaları vardır. Azərbaycan hüquq-mühafizə orqanları ölkə daxilində narkotik maddələrin satışı və istifadəçilərinə qarşı mübarizə aparsa da, həmin ərazilərdə bu yöndə iş apara bilmir.\nNarkobaronların ən təhlükəsiz marşrutu\nDağlıq Qarabağ işğal altında olduğu üçün qonşu dövlətlər tərəfindən olan müxtəlif qüvvələr burada qeyri-qanuni fəaliyyətlər həyata keçirirlər. Ermənistanın qondarma "Dağlıq Qarabağ Respublikası"nın rəhbərliyini dəstəkləməsi, bilavasitə terrorçuluğun, narkomafiyanı himayə etməsindən xəbər verir.\nAzərbaycan xüsusi xidmət orqanlarının apardığı araşdırmalar, o cümlədən əməliyyat xəbərlərinə görə, narkobaronların bu gün istifadə etdikləri ən təhlükəsiz marşrut məhz Ermənistan ərazisindən keçir. Bu marşrutlar Əfqanıstan-İran-Ermənistan-Rusiya, Qarabağ-Ermənistan-Rusiya.\nAparılan təhlillər və digər istintaq sənədləri sübut edir ki, Əfqanıstanda istehsal olunan narkotiklər Dağlıq Qarabağ ərazisindən keçirilərək Ermənistan və Gürcüstan vasitəsilə Avropaya çıxarılır. Həmçinin bu ərazilərdə münbit torpaqlar olduğu üçün narkotikbecərilir. Eyni zamanda məlumatlar səslənir ki, Əfqanıstanda və Dağlıq Qarabağda kultivasiya olunannarkotiklər çox kustar üsulla mini laboratoriyalarda tərkibi kimyəviləşdirilib heroinə çevrilir və bazarlara çıxarılır.\nİşğal olunmuş Azərbaycan torpaqlarında terrorçu qruplar hazırlanır\nƏgər nəzərə alsaq ki, Ermənistan və separatçı Qarabağ rəhbərliyi narkotika ticarətinə birbaşa himayə edirlər, onda bu marşrutların həqiqət olma ehtimalı daha böyükdür. Azərbaycan rəsmi nümayəndələri də dəfələrlə Qarabağ ərazisini narkotik vasitələrin əsas tranzit məkanı olduğunu bildiriblər.\nAzərbaycanın baş nazirinin müavini Əli Həsənov Ombusmanların V beynəlxalq konfransında çıxışı zamanı bildirib ki, ermənilər işğal olunmuş Azərbaycan torpaqlarında narkotik yetişdirir, terrorçu qruplar hazırlayırlar: "BMT ötən il həmin ərazilərdə monitorinq keçirmək istəsə də, Ermənistan tərəfi buna icazə verməyib. Beynəlxalq ictimaiyyət bu problemə biganəliyə son qoymalıdır. Beynəlxalq aləmin çoxşaxəli standartlarla yanaşması nəticəsində Dağlıq Qarabağ münaqişəsi həll olunmamış qalır".\nNövbəti köç və ya terrorçu istehsalı\nİşğal olunmuş ərazilərimizdə mülki əhalidən daha çox terrorçuların məskunlaşması rəsmi İrəvanın marağındadır. ASALA qatı ərəb terrorçularından olan Əbu Nidalla, "Hizbullah"la sıx əməkdaşlıq edir. Terrorçu təşkilat olan PKK-nın hər üç döyüşçüsündən biri erməni mənşəlidir. PKK-nın bazarında erməni terrorçuları hazırlayan ASALA hər bir erməni terrorçunun təlim keçməsi müqabilində 5000 dollar ödəyir.\nBir neçə il əvvəl Moskvada məskunlaşan PKK emissarlarının işğal altındakı Qarabağa gəlişi də deyilənləri təsdiqləyir. PKK-nın Rusiya üzrə koordinatoru Merabi Şamoyevin rəhbərlik etdiyi qrupa MDB kürdlərini Dağlıq Qarabağ ərazisinə göndərilməsi barədə tapşırıq verilmişdi. Köçün maliyyə məsələsi "Manukyan Simon" fondunun dəstəyi ilə həyata keçirilib. Bunun nəticəsidir ki, son illərdə Dağlıq Qarabağa 270 yezidi kürd ailəsi köçürülüb. Bundan başqa, Suriya, İraq, Livan, Rusiya və başqa ölkələrdən 120 erməni ailəsi köç edib.\nQafqaz Siyasi Araşdırmalar Mərkəzinin analitiki Zurab Todua bildirib ki, Dağlıq Qarabağ və Azərbaycanın erməni işğalında olan digər ərazilərinə PKK-çıların gəlməsi prosesi hələ 2001-ci ildə başlanıb.\nPrezidentin narkotik ticarəti\nErmənistan mətbuatının yaydığı xəbərlərdə bildirilir ki, bu ölkənin yüksək çinli məmurları, o cümlədən prezident Serj Sarkisyanın qardaşının birbaşa rəhbərliyi altında Qarabağdan və İrandan gətirilən narkotik maddələr Rusiya bazarlarına, oradan isə Avropaya daşınır. Məlumatlara görə, Ermənistanda ağır sosial durumla əlaqədar narkotika və insan alveri geniş vüsət alıb və bu işlər dövlət səviyyəsində həyata keçirilir.\nDigər tərəfdən, ermənilər İrandan da külli miqdarda narkotik maddələr daşıyırlar. Bu məqsədlə İranın iş adamları ilə qurulan əlaqələr narkotika ticarətinin dövriyyəsini artırıb.\nAna körpəsinə araq verib öldürdü\n11-ci sinif şagirdi intihar edib\nQəbiristanlıq oğruları yaxalandı\nTovuzda güclü külək fəsadlar törətdi\nNarkotik maddənin keçirilməsi cəhdinin qarşısı alınıb\nTramp Amerikanın “maskasını” yırtır…\nKafedə yanğın: 3 yaralı\nMəktəbdən kompyuteri oğurlamaq istəyənlər saxlanılıb\nBakıda "BMW" yanıb - FHN\nDəm qazı 5 əcnəbinin həyatına son qoydu\nBakıda istixana yandı\nİçki və siqaret oğrusu saxlanıldı


IRFS | ALİ MƏKTƏBDƏN XARİC EDİLƏN JURNALİST HƏRBİ XİDMƏTƏ ÇAĞIRILIB\nALİ MƏKTƏBDƏN XARİC EDİLƏN JURNALİST HƏRBİ XİDMƏTƏ ÇAĞIRILIB\nBu gün (1 mart) Reportyorların Azadlıq və Təhlükəsizlik İnstitutunun (RATİ) mətbuat mərkəzində Poliqon” İnformasiya Agentliyinin (pia.az) redaktoru Elmin Bədəlov təhsil aldığı Azərbaycan Dövlət Neft Akademiyasından (ADNA) xaric olunması və bu səbəbdən hərbi xidmətə çağırılması ilə bağlı mətbuat konfransı keçirdi.\nElmin Bədəlovun hüquqlarının müdafiə komitəsinin sədri, Ramin Hacılı bildirdi ki, tələbə-jurnalistin hüquqlarını müdafiə komitəsi yaradıldığı gündən bir çox nailiyyətlər əldə edib. O həmçinin bu sahədə lazımi səylərin davam ediləcəyini deyərək, hüquq müdafiəçilərinə çoxsaylı müraciətlərin ediləcəyini və məsələnin beynəlxalq müstəviyə çıxarılacağını qeyd etdi.\nDaha sonra çıxış edən E.Bədəlov təhsil hüququnun bərpa edilməsi üçün müraciət etdiyi aidiyyəti qurumlardan hələ də müsbət nəticə əldə etmədiyini dedi. E.Bədəlov bildirdi ki, məhkəmənin tarixi mətbuata çıxandan sonra fevral ayının 27-də qeydiyyatda olduğu Biləsuvar rayonun prokurorluğundan zəng edilərək, ona hərbi xidmətə çağırılmasını bildiriblər.\nXatırladaq ki, Elmin Bədəlov 19 yanvar 2010-cu ildə ADNA-dan xaric olunub. O, 12 noyabr 2009-cu il tarixdə ADNA-dakı rüşvət halları və maliyyə fırıldaqları ilə bağlı pia.az saytında “Azərbaycan Dövlət Neft Akademiyasından reportaj” adlı məqalə yazdıqdan sonra təzyiqə məruz qaldığını bildirir və imtahanlardan qərəz nəticəsində kəsildiyini iddia edərək, pozulmuş təhsil hüququnun bərpa edilməsi üçün 17 fevralda Nəsimi Rayon Məhkəməsinə müraciət edib.\nQeyd edək ki, RATİ E.Bədəlovun kəsildiyi imtahanların xüsusi komissiya ilə təkrar keçirilməsi ilə bağlı Təhsil Nazirliyinə və ADNA rəhbərliyinə yazılı müraciət edib. Müraciətə əsasən Təhsil Nazirliyindən RATİ-yə bildirilib ki, E.Bədəlov 3 kəsiri olduğuna görə ADNA-dan xaric olunub. Nazirliyin Ali və orta ixtisas təhsili şöbəsinin müdiri İlham Mustafayevin imzaladığı cavab məktubunda təkrar imtahanın keçirilməsi ilə bağlı isə heç nə qeyd edilməyib.